Minuri/sinhala-corpus-wikipedia huggingface dataset:
මෙලෙසින්, එම කාලය වනතෙක්ම කොරියානු සාහිතය තුළ කියවීම සහ ලිවීම සඳහා බහුලව භාවිත වූයේ හන්ජා බස වන අතර, බොහෝ කොරියානු ලියවිලි හන්ජා බසින් ලියැවී ඇත
අද පවා, පැරණි ලියවිලි (1990 දශකයට පෙර) හෝ මානව ශාස්ත්‍ර විද්වත් ලිපි කියවීමට නම් යමෙකුට චීන අක්ෂර පිළිබඳ හොඳ අවබෝධයක් තිබීම අත්‍යාවශ්‍ය ය
හන්ජා බස තරමක් හෝ ඉගෙනීම යමෙකුට චීන-කොරියානු වදන්වල නිරුක්තිය වටහාගැනීමට පහසුවක් වන අතර යමෙකුට සිය කොරියානු වාග්මාලාව පුළුල්කොට ගත හැක
ස්වදේශික කොරියානු වදන් ලිවීම සඳහා හන්ජා භාවිතා නොකෙරෙන අතර, ඒ සඳහා හංගුල් භාවිත වේ
එමෙන්ම චීන සම්භවයක් ඇති—හන්ජා-ඉයො (한자어, 漢字語)—පවා බොහෝවිට හංගුල් වර්ණමාලාව භාවිතයෙන් ලියනු ලබයි
ඉතිහාසය
කොරියාවට චීන අක්ෂර හඳන්වා දීම වඩාත් පුළුල්ව ව්‍යාප්ත වූයේ බුදු දහම හඳුන්වාදීමත් සමගයි
කොරියානුවන්ට හන්ජා හඳුන්වා දුන් ප්‍රධාන චීන ග්‍රන්ථය ආගමික ග්‍රන්ථයක් නොවූ අතර එය චොන්ජාමුන් (අක්ෂර දහස සම්භාව්‍ය ග්‍රන්ථය) නම් විය
කොරියානුවන්ට බොහෝ කොටස් නිසියාකාරව හැදෑරීම සඳහා සම්භාව්‍ය චීන ඉගෙනීමට සිදු විය
නමුත් ශබ්දානුසාරයෙන් කොරියානු භාෂාව පරිවර්තනයට සංවර්ධනය කෙරුණු සරල කරන ලද චීන අක්ෂර පද්ධති ද පැවතිණි
ඒවා හ්යංචල් (향찰
鄕札), ගුග්යොල් (구결
口訣), සහ ඉදු (이두
吏讀) වන නම්වලින් හැඳින්වෙයි
එම පද්ධති මගින් හන්ජා, කොරියානු බසට අනුවර්තනය කළ හැකි එක් ක්‍රමයක් වූයේ (ගුග්යොල් වැනි) ස්වචේශික කොරියානු ව්‍යාකරණ නිපාත සහ වෙනත් වචන ඒවායේ උච්චාරණය මත පමණක් සලකා නිරූපණය කිරීමයි
උදාහරණයක් ලෙස ගුග්යොල්  වලින් 爲尼 යන අක්ෂර "does, සහ so" යන ඉංග්‍රීසි නිපාතවල අරුතැති කොරියානු වදනක් වන "hăni" යන්න නිරූපණය කරයි
කෙසේනමුත්, චීනවලින්, එම අක්ෂරම "wi n" ලෙස නිරූපණය කෙරෙයි
එහි අරුත "භික්ෂුණියක් වීම" යන්නයි
මෙය ගුග්යොල් වදන් සඳහා පොදු උදාහරණයක් වන අතර, මෙහි ධාතුව (爲) කොරියානු වලින් එහි අර්ථය (hă—"to do") සඳහා කියැවෙන අතර, උපසර්ගය 尼, ni (අරුත "භික්ෂුණිය") සඳහා ශබ්දානුකූලව යෙදේ
15වන සියවසේ මහා සේජොං රජු විසින් හංගුල් හෝඩිය නිපදවා ප්‍රකාශයට පත්කරන තෙක්ම, කොරියාව තුළ ලිවීම සඳහා භාවිත වූ එකම අක්ෂරමාලාව වූයේ හන්ජා පමණකි
කෙසේනමුත්, හංගුල් භාවිතය ඇරඹීමෙන් පසුව ද, බොහෝ කොරියානු විද්වත්හු හන්මුන් බසින් ලිවීම අත්නොහළහ
සැබවින්ම හංගුල් බස, හන්ජා ප්‍රතිස්ථාපනය කරමින් පුළුල්ව භාවිතයට පැමිණියේ 20වන සියවසේ දී යි
නිල වශයෙන්, 1949 ජූනි සිට උතුරු කොරියාවේ හන්ජා භාවිතයට ගැනීම නැවතිණි
(මීට අමතරව, අදවන විට සියලු අක්ෂර තිරස්ව ලියනු ලබන අතර, සිරස්ව ලියනු නොලැබේ) එසේම, චීන බසින් ඇතුළත් කරගත් බොහෝ වචන උතුරු කොරියාව තුළ, ස්වදේශික කොරියානු වචන මගින් ප්‍රතිස්ථාපනය වී ඇත
කෙසේනමුත්, චීන බසින් උපුටාගත් වචන විශාල සංඛ්‍යාවක් උතුරු කොරියාවේ (හංගුල් බසින් ලියැවුණ ද) භාවිතයේ ඇති අතර, මෑත උතුරු කොරියානු ශබ්දකෝෂ වැනි විශේෂ ග්‍රන්ථවල තවමත් හන්ජා භාවිත කරනු දැකිය හැක
නමුත් දකුණු කොරියාව තුළ, කාලයත් සමග හන්ජා භාවිතය අඩුවෙමින් පැවතිය ද, ඇතැම් පාඨයන්හි හන්ජාහි ශේෂයන් පොදු භාවිතයෙහි පවතී
අක්ෂර යෙදීම
සෑම හන්ජා ආකාරයක්ම ධාතු 214න් එකකින් සංයුක්ත වන අතර, බොහෝ අවස්ථාවලදී අමතර මූලධාතු එකක් හෝ වැඩි සංඛ්‍යාවකින් සමන්විත ය
බහුතරයක් හන්ජා ප්‍රභේදවල අමතර මූලධාතු (additional elements) භාවිත කෙරන්නේ අක්ෂරයේ ශබ්දය නිරූපණය කිරීමටයි
නමුත් සමහර හන්ජා ආකාර සුළු වශයෙන් රූපරේඛනය කොට ඇති අතර, ඇතැම් ප්‍රභේද වෙනස් ආකාරවලින් නිරූපිණය කොට ඇත
ඉයුම්හුන්
අක්ෂරයක් අරුත වටහා ගැනීමට ආධාර වීම සඳහා, හෝ එම උච්චාරණයම සහිත වෙනත් අක්ෂරවලින් එය වෙන්කරගැනීමට වාචිකව විස්තර කිරීම සඳහා අක්ෂර ශබ්දකෝෂ සහ පාසල් පෙළපොත් තුළ සෑම අක්ෂරයක්ම එහි ශබ්දය සහ එහි අරුත හැඟවෙන වචනයක් සමග ඇතුළත් කොට ඇත
මෙම අක්ෂරයක ද්විත්ව අර්ථ-ශබ්ද කියැවීම ඉයුම්හුන් (음훈
音訓
音යන්න මගින් "ශබ්දය" + 訓 යන්න මගින් "අර්ථය," "ඉගෙනීම") ලෙස හඳුන්වයි.

අර්ථය හැඟවීම සඳහා යොදන වචනය හෝ වචන බොහෝ විට ස්වදේශික කොරියානු (උදා
චීන-නොවන) සම්භවයකින් යුක්ත වචන වන අතර, ඇතැම්විට ඒවා සාමාන්‍ය භාවිතයේ නොපවතින පුරාණ වචන ද විය හැක
අධ්‍යාපනය

දකුණු කොරියාව තුළ
1971සිට, දකුණු කොරියානු ප්‍රාථමික පාසැල් හන්ජා ඉගැන්වීම ඇරඹූහ
මෙය සාමාන්‍ය කොරියානු-භාෂා විෂය මාලාවට අමතරව, වෙනම පාඨමාලාවක් ලෙස දකුණු කොරියානු උසස් පාසල් තුළ ඉගැන්වීම සිදු වේ
සාමාන්‍යයෙන් විධිමත් හන්ජා ඉගැන්වීම ඇරඹෙන්නේ 7වන ශේණියේ දී (කනිෂ්ඨ උසස් පාසල) ය
අනතුරුව එය ජ්‍යෙෂ්ඨ උසස් පාසලෙන් 12වන ශ්‍රේණිය තෙක් උගත යුතු වේ
මෙහි දී, හන්ජා 1,800 ඉගැන්වෙන අතර, ඉන් 900ක් කනිෂ්ඨ උසස් පාසලේ දී ද, 900ක් ජ්‍යෙෂ්ඨ උසස් පාසලේ දී (10වන ශ්‍රේණියෙන් ඇරඹෙන) ද ඉගැන් වේ
පශ්චාත්-ද්විතීයික හන්ජා අධ්‍යාපනය ඇතැම් විපුල කලා විශ්වවිද්‍යාලවල ලබා දීම සිදු වේ
1972දී ප්‍රකාශයට පත් කළ අධ්‍යාපන අරමුණු සඳහා මූලික හන්ජා ඉගෙනීම, 2000 දෙසැම්බර් 31දී වෙනස් විය
එමගින් හන්ජා අක්ෂර 44ක් වෙනත් 44ක් මගින් ප්‍රතිස්ථාපනය කෙරිණි
මෙම අක්ෂර ඉවත් කිරීමේ තීරණය 2000 ප්‍රකාශනයට පෙර හා පසු නොයෙකුත් වාදවිවාදයන්ට හේතු විය
2013දී දකුණු කොරියානු බලධාරීන්, ප්‍රාථමික සහ ද්විතීයික පාසල්වල හන්ජා පන්ති පැවැත්වීම දිරිගැන්වීම හේතුවෙන් නොයෙකුත් වාදවිවාද ඇති විය
නිලධාරීන් පැවසූයේ, චීන අක්ෂර ඉගෙනීමෙන් ශිෂ්‍යයන්ගේ කොරියානු-භාෂා ප්‍රවීණතාව වැඩිදියුණු වන බවයි. නමුත් විරෝධතාකරුවන් පැවසූයේ එම වැඩපිළිවෙල “පරණ-තාලේ සහ නුසුදුසු එකක්” බවයි.

උතුරු කොරියාව තුළ
උතුරු කොරියාව නිදහසින් පසු හන්ජා සාමාන්‍ය භාවිතය අත්හැරිය ද, ප්‍රාථමික සහ ද්විතීයික පාසල් තුළ ඉගැන්වුණු හන්ජා අක්ෂර ප්‍රමාණය දකුණු කොරියාවේ ඉගැන්වූ 1,800ට වඩා විශාල ය
කිම් ඉල්-සුං මුලින් පවසා ඇත්තේ හන්ජා බස ක්‍රමානුකූලව භාවිතයෙන් ඉවත් කිරීමටයි
නමුත් 1960 දශකය වන විට, ඔහු සිය මතය වෙනස් කර, 1966දී ප්‍රකාශ කොට ඇත්තේ "අප හැකි පමණින් චීන අක්ෂර ස්වල්පයක් භාවිත ඛල යුතු යි
ශිෂ්‍යයින්ට අත්‍යාවශ්‍ය චීන අක්ෂර ලියන ආකාරය පිළිබඳ ඉගැන්විය යුතුයි" යනුවෙනි
එහි ප්‍රතිඵලයක් ලෙස, උතුරු කොරියානු පාසල්වල 5-9 ශ්‍රේණි දක්වා බාවිතයට චීන-අක්ෂර පෙළපොතක් නිර්මාණය කෙරුණු අතර, එමගින් අක්ෂර 1,500ක් ද, උසස් පාසල් සිසුන්ට තවත් අක්ෂර 500ක් ද ඉගැන්විණි
කොලීජියන්හි ශිෂ්‍යයන්ට තවත් අක්ෂර 1,000ක් හඳුන්වා දීමෙන් සියලු අක්ෂර සංඛ්‍යාව 3,000ක් ලෙස පැවතිණි
භාවිත
බොහෝ වෙනස් හන්ජා අක්ෂර—සහ හන්ජා භාවිතයෙන් ලියූ බොහෝ වෙනස් වචනවල—බොහෝ විට සමාන ශබ්ද ඇතුළත් ය
වෙනස් අරුතැති හන්ජා වචන (හන්ජෙඕ) ඒවාට අනන්‍යව උච්චාරණය කෙරෙන්න්නේ ශබ්දවිද්‍යානුකූල හංගුල් වර්ණමාලාව අනුවයි. ඒ නිසා අනුරූප හංගුල් අක්ෂර වින්‍යාසයෙන් යුතු නොවූවත් අක්ෂර පැහැදිළි කරගැනීමට හංන්ජා භාෂාව භාවිතා වේ
එසේම හංගුල් අක්ෂර වින්‍යාසයට පසුව වරහන් තුළ යෙදීම ද සිදු වේ
හන්ජා නිතරම පුවත්පත් ශීර්ෂපාඨවල, දැන්වීම්වල, සහ සංඥාවල ලඝුලේඛන ලෙස භාවිත වේ
උදාහරණ ලෙස නැවක් ගිලීමෙන් මියගිය නාවිකයන්ගේ අවමංල්‍ය දැන්වීමක් සැලකිය හැක
මුද්‍රිත මාධ්‍ය
දකුණු කොරියාව තුළ, පුරාතන සාහිත්‍යය, නීතිමය ලියවිලි, සහ විද්වත් ලේඛන තුළ හන්ජා වඩාත් සුලබව, එහි අනුරූප හංගුල් අක්ෂර වින්‍යාසය රහිතව භාවිතා වේ
සාමාන්‍යයෙන් විශේෂිත හෝ ද්විත්ව අර්ථ සහිත වචන පමණක් හන්ජාවලින් මුද්‍රණය කෙරේ
ජනතා පොත් සහ සඟරාවල හන්ජා භාවිතය විරළ ය
ඒවායේ හංගුල් අර්ථය පැටලිලි සහගත ස්ථානවල පමණක් හන්ජා භාවිතා වේ
එසේම හන්ජා පුවත්පත් සිරස්තලවල කෙටියෙදුම් ලෙස හෝ ද්විත්ව අර්ථ හැඟවීම වැළැක්වීමට හන්ජා භාවිත වේ
සාමාන්‍ය ප්‍රකාශනවල, පෞද්ගලික නම් යෙදෙන විට හංගුල් වචනයට පසුව වරහන් තුළ හන්ජා අක්ෂර දැක් වේ
සැසඳීමේ දී, උතුරු කොරියාව 1949 සිට ආයතනික ප්‍රකාශනවල පවා හන්ජා භාවිතය නැවැත්වූව ද, එය දැන්වන විට වෙනස් වී ඇත
හන්ජා නිතරම දැන්වීම් සහ අලංකරණ අරමුණු සඳහා භාවිත වේ
එය බහුලව මලල ක්‍රීඩා කටයුතු සහ සංස්කෘතික පෙළපාලි, ශබ්ද කෝෂ සහ සිතියම්වල භාවිත වේ
උදාහරණයක් ලෙස, හන්ජා 辛 යන්න (sin හෝ shin, අරුත තිත්ත හෝ උණු යන්නයි) ප්‍රමුඛව ෂින් රුම්යුන් නූඩ්ල්ස් ඇසුරුම්වලදැකිය හැක
ශබ්දකෝෂ
නූතන කොරියානු ශබ්දකෝෂවල, චීන-‍කොරියානු සම්භවයක් ඇති සියලු වචන හංගුල්වලින් මුද්‍රණය කොට හංගුල් අනුපිළිවෙලට දක්වා ඇති අතර, එම වචනයට පිටුපසින් වරහන් තුළ එහි හන්ජා අක්ෂර දක්වා ඇත
මෙමගින් ද්විත්ව අර්ථ වැළකෙන අතර එය නිරුක්තිය ලඝු කොට දැක්වීමේ ක්‍රමයක් ද වේ
එසේම එහි හන්ජා අර්ථය සහ එම වචනය හන්ජාවලින් සංයුක්ත කොට තිබීම යන කරුණු මගින් එහි සම්භවය ද වටහාගත හැක
සැඟවුණු අර්ථ පැහැදිළි කර ගැනීම සඳහා හන්ජා භාවිතා කිරීමට උදාහණයක් ලෙස හංගුල්වලින් 수도 (sudo) ලෙස ලියනු ලබන වචනයෙහි සමාන ශබ්ද ඇති වෙනස් වචන පහත පරිදි වේ
修道
අධ්‍යාත්මික විනය
 囚徒
සිරකරු
 水都
"ජල නගරය" (උදා
වැනිසිය හෝ සුෂොවු)
 水稻
වී සහල්
 水道
දියපහර, ගඟ, මතුපිට ජල මාර්ගය
 隧道
උමග
 首都
අගනුවර

හන්ජා ශබ්දකෝෂ (ජාජොන් (자전, 字典) හෝ ඔක්ප්යොන් (옥편, 玉篇)) සංවිධානය කෙරනේනේ ධාතු (අක්ෂර වර්ගීකරණය කිරීමේ සම්ප්‍රදායික චීන ක්‍රමයක්) අනුව ය
පෞද්ගලික නම්
කොරියානු පෞද්ගලික නම් සාමාන්‍යයෙන් හන්ජා මත පදනම් වූවත්, මේ පිළිබඳ වාද ඇත
ව්‍යාපාර කාඩ්පත්වල හන්ජා භාවිතය කමයෙන් අභාවයට යමින් පවතී
එහි දී වඩාත් වියපත් පුද්ගලයින් සිය නම් හන්ජාවලින් ද, බොහෝ තරුණ පර්මපරාවේ පුද්ගලයින් සිය නම් හංගුල්වලින් ද දක්වා ඇත
කොරියානු පෞද්ගලික නාමයන් සාමාන්‍යයෙන් සමන්විත වන්නේ තනි අක්ෂරයකින් යුත් පවුල් නාමයක් (සොං, 성, 姓) සහ ඉන් අනතුරුව යෙදෙන අක්ෂර දෙකකින් යුත් දෙන ලද  නාමයකින් (ඉර්‍යොම්, 이름) ය
අක්ෂර දෙකකින් යුත් පවුල් නාම (උදා
남궁, 南宮, නම්ගුං) ඇත්තේ ඉතා ස්වල්පයක් වන අතර, එවැනි නම් දරන්නන් (ඔවුන් පමණක්ම නොවේ) තනි මාත්‍රාවේ දෙනලද නාමයන් සහිත තැනැත්තන් වේ
සම්ප්‍රදායිකව, දෙනලද නාමයේ එක් අක්ෂරයක් එම පුද්ගලයාට අනන්‍ය වන අතර, ඉතිරි අක්ෂරය එකම පවුලේ එකම ලිංගයේ සහ එකම පරම්මපරාවේ සියලු දෙනාටම පොදු විය
(බලන්න පර්මපරා නාමය) කොරියාව ජපන් පාලනය යටතේ පැවති කාලයේ (1910–1945), කොරියානුවන්ව හන්ජා බහු මාත්‍රා ඇතුළු ජපන්-ආරේ නම් වැළඳගැනීමට පොළඹවන ලදී
නමුත්, කොරියාවේ පශ්චාත්-නිදහස් සමයේ රජයයන් විසින් මෙම ක්‍රියාව නවත්වන ලදී
1970 දශකයේ සිට, ඇතැම් දෙමව්පියන් සිය දරුවන්ට චීන පරම්පරා ආරට අනුකූල නොවූ සරල ස්වදේශික කොරියානු නම් යොදා ඇත
ඒවායින් ජනප්‍රිය නම් අතර, haneul—"අහස" අරුතැති—සහ iseul—"උදෑසන පින්න" යන අරුතැති වැනි නම් ප්‍රධාන වේ
එසේවුව ද, නිල ලේඛනවල ජනයාගේ නම් හංගුල් මෙන්ම හන්ජාවලින් ද වාර්තා තබන ලදී
ස්ථාන නාම
ගෝර්යෝ සහ ජොසොන් යුගවල දී, ප්‍රමිතිකරණයට ගත් උත්සාහයන් නිසා, ස්වදේශික කොරියානු ස්ථාන නාම හන්ජාවලට පරිවර්තනය කෙරුණු අතර, අද භාවිතා වන බොහෝ නම් හන්ජා පාදක ඒවා ය
මෙම ක්‍රමයෙන් වූ වැදගත් අපගමනයක් ලෙස අගනුවර නාමය වූ සෝල් යන්න, හන්ජා සමග ඍජු සම්බන්ධයක් නැති "අගනුවර" අරුතැති ස්වදේශික කොරියානු වදනක් ඇසුරෙන් යොදා තිබීම දැක්විය හැක
හන්ජාවලින් ග්යොං (경, 京 "අගනුවර") යන්න ඇතැම්විට ආපසු පරිවර්තනයන්හි දී භාවිත වේ
උදාහරණ ලෙස දුම්රිය මාර්ග, අබාධ මාර්ග, සහ පළාත්වල මාත්‍රා දෙකේ නාමයන් නිතරම ගොඩනැගෙන්නේ එහි ස්ථානීය නාම දෙකෙන් එක් අක්ෂරය බැගින් උපුටාගැනීමෙනි
එලෙසින්,
 ග්යොංබු (경부, 京釜) කොරිඩෝරය සෑදෙන්නේ සෝල් (ග්යොං, 京) සහ බුසන් (බු, 釜) යන වදන්වල සංයෝජනයෙනි
ග්යොංගින් (경인, 京仁) කොරිඩෝරය සෑදෙන්නේ සෝල් සහ ඉන්චොන් (ඉන්, 仁) සංයෝජනයෙනි
පැරණි ජොලා (전라, 全羅) පළාතට එහි නාමය ලැබී ඇත්තේ නගර නාමයන් වන ජොන්ජු (전주, 全州) සහ නාජු (나주, 羅州) ("නාජු" යන්න සැබවින්ම "රාජු" නම් වේ, නමුත් "r/l" යන ආරම්භක අක්ෂරයේ ශබ්දය දකුණු කොරියාවේ සරල කොට "n" ලෙස භාවිත වේ) යන වචනවල මුල් අක්ෂරවල එකතුවෙනි
අදවන විට කොරියාවේ බොහෝ සිතියම් ප්‍රභේද දෙකක් ලෙස ප්‍රකාශයට පත් කෙරේ
ඉන් එකක් හංගුල් (ඇතැම්විට ඉංග්‍රීසි අක්ෂර ද සහිතව), සහ අනෙක හන්ජාවලින් ද මුද්‍රණය කෙරේ
අතුරුපාරවල් සහ දුම්රිය නැවතුම් සංඥාවල එම ස්ථාන නාමයන් හංගුල්, හන්ජා මෙන්ම ඉංග්‍රීසි බසින් ද නිරූපිත ය
ජනප්‍රිය භාවිතය

දකුණු කොරියාව තුළ අදහස් සමීක්ෂණ මගින් ‍අතීතයේ භාවිත වූ පරිදි මිශ්‍ර අයුරින් හන්ජා භාවිතයට අදහස් පැනනැගිණි
හන්ජා වදන් කොරියානු භාෂාවේ ප්‍රධාන ලේඛන ක්‍රමය හංගුල් මගින් ද ප්‍රකාශ විය
1980 දශකයේ සිට සාමාන්‍ය කොරියානු සාහිත්‍යය තුළ හන්ජා භාවිතය ක්‍රමයෙන් අභාවයට යමින් පවතී
එයට හේතුව එකල රජයේ නීති අනුව සාමාන්‍ය හන්ජා ඉගෙනීම පාසල්වල හත් වන වසර තෙක්ම ආරම්භ නොවීමයි
1956දී, එක් අධ්‍යයනයක් මගින් පැවසුණේ මිශ්‍ර-අක්ෂර කොරියානු පාඨ (චීන-කොරියානු නම් හන්ජා මගින් ද, සෙසු වචන හංගුල්වලින් ද ලියැවුණු), මුළුමණින්ම හංගුල්වලින් ලියන ලද ලේඛනවලට වඩා කියවීම පහසු බවයි. කෙසේනමුත් 1977දී, එම තත්ත්වය ආපසු හැරිණි
1988දී, මිශ්‍ර-අක්ෂර ඡේද කියවන විට කොලීජි අධ්‍යාපනය නොලද ජනතා නියැදියකින් 80%ක්ම "වඩාත් බහුල හන්ජා අක්ෂර හැර සෙසු සරල පාඨයන් කියවා වටහාගැනීමට අපොහොසත් වූ බව" කියැ වේ
ගුක්ජා

ඉතා සුළු හන්ජා අක්ෂර සංඛ්‍යාවක් කොරියානුවන් විසින්ම නිර්මාණය කොට ඇත
මෙම අක්ෂර ගුක්ජා (국자, 國字, සාහිත්‍යමය "ජාතික අක්ෂර") නම් වේ
මේවායින් බොහෝමයක් සංඥා නාම (ස්ථාන නාම සහ පුද්ගල නාම) වේ
නමුත් ඇතැම් ඒවා කොරියාවට-විශේෂ මූලධර්ම සහ වස්තු හැඳින්වීමට ද භාවිත වේ
ඒ අතර 畓 (논 답
non dap
"කුඹුර"), 欌 (jang, "වස්ත්‍රකෝෂ්ඨය"), 乭 (Dol, දෙන ලද නම්වල පමණක් ඇතුළත් අක්ෂරයකි), 㸴 (So, සොංජුහි විරළ වාසගමකි), සහ 怾 (Gi, කුම්ගංසන් සඳහා පැරණි නාමයකි) වැනි අක්ෂර වේ
සෙසු උදාහරණ ලෙස 媤 (시 si), 㕦/夻 (화 hwa), 巭 (부 bu), 頉 (탈 tal), 䭏 (편 pyeon), සහ 哛 (뿐 ppun), 椧 (명 myeong) යන අක්ෂර දැක්විය හැක
මීට සමාන්තරව ජපානයේ වර්ධනය වූ කොකුජි (国字) භාෂා‍වේ ද එවැනි අක්ෂර සිය ගණනක් ඇති මුත් ඒවා බොහෝමයක් භාවිතා වන්නේ අල්ප වශයෙනි
මෙම අක්ෂර ස්වදේශික ජපන් ශාක සහ සතුන් සඳහා වර්ධනය විය
යක්ජා

ඇතැම් හන්ජා අක්ෂර සතුව පවතින සරලකරණය කරන ලද ස්වරූප (약자, 略字, යක්ජා) සාමාන්‍ය භාවිතයේ පවතී
උදාහරණයක් ලෙස  යන්න 無 (අර්ථය "කිසිවක් නැත") යන්නෙහි වැල් අකුරුමය ස්වරූපයකි
උච්චාරණය
සෑම හන්ජා අක්ෂරයක්ම තනි මාත්‍රාවක් ලෙස උච්චාරණය කෙරෙන අතර, එය හංගුල්හි තනි සංයුක්ත අක්ෂරයකට අනුරූප වේ
කොරියානු තුළ හන්ජා උච්චාරණය, ඒවා නූතන චීන, විශේෂයෙන්ම මැන්ඩරින් උච්චාරණයට සර්වසම නොවේ
ඇතැම් චීන උප භාෂා සහ කොරියානු භාෂාවේ ඇතැම් අක්ෂර සමාන අයුරින් උච්චාරණය කෙරේ
උදාහරණයක් ලෙස, 印刷 "මුද්‍රණය" යන්න මැන්ඩරින් චීන බසින් yìnshuā ලෙස ද, කොරියානු බසින් inswae (인쇄) ලෙස ද, ෂැංහයිනීස්වලින් (වු චීන උපභාෂාවකි) insue ලෙස ද උච්චාරණය කිරීම දැක්විය හැක
තවත් පැහැදිළි වෙනස්කමක් නම් කොරියානුවලින් තානය (tone) සම්පූර්ණයෙන්ම නැති වීමත්, බොහෝ චීන උපභාෂාවල එය පැවතීමත් ය
අනෙක් ලක්ෂණවලින්, හන්ජා උච්චාරණය බොහෝ උතුරු සහ මධ්‍යම චීන උපභාෂාවලට සමානත්වයක් දක්වයි.

මෙම භාෂාව ලබාගත් කාලයේ උච්චාරණයේ යම් විරුද්ධතාවන් පැවතිය ද, ඇතැම් අවස්ථාවන්හි හන්ජාහි උච්චාරණය සහ එයට අනුරූප හන්සි සැගකිය යුතු ලෙස වෙනස් වේ
උදාහරණ ලෙස, 女 ("කාන්තාව") යන්න මැන්ඩරීන් චීනවලින් nǚ සහ කොරියානුවලින් nyeo (녀) වේ
කෙසේනමුත්, බොහෝ නූතන කොරියානු උපභාෂාවල (විශේෂයෙන්ම දකුණු කොරියානු ඒවා), 女 යන්න ආරම්භක පිහිටුමක දී yeo (여) ලෙස උච්චාරණය කෙරෙන්නේ n ආරම්භකයට පසුව y හෝ i යෙදුණු විට පද්ධතිය අනුව ලොප්වීම හේතුවෙනි
මීට අමතරව, ඇතැම්විට හන්ජාවලින් පැනනැගුණු වචන, කොරියානු උච්චාරණය හමුවේ තරමක් වෙනස් ලෙස උච්චාරණය කෙරේ
උදාහරණ ලෙස mogwa 모과 木瓜 "ඇඹුල් ගෙඩි විශේෂයක්", mokgwa 목과 ගෙන් ද, සහ moran 모란 牡丹  "Paeonia suffruticosa" යන්න mokdan 목단 ගෙන් ද පැනනැගීම දැක්විය හැක
කොරියානු සහ කැන්ටනීස් උච්චාරණවල, ආරෝහණය සහ එලිසමය අතර කිසියම් අනුරූපතාවක් ඇත
හන්ජා ලිවීමට ඉගෙනීමේ දී, ශිෂ්‍යයන්හට හන්ජාහි අර්ථය සඳහා ස්වදේශික කොරියානු උච්චාරණය සහ චීන-කොරියානු උච්චාරණය මතක තබාගැනීමට උපදෙස් ලබා දේ
එමගින් ශිෂ්‍යයන්ට නිශ්චිත හන්ජා අක්ෂරයක් සඳහා නියමිත මාත්‍රාව සහ අර්ථය දැනගත හැක
උදාහරණ‍ ලෙස, හන්ජා 水 සඳහා නාමය වන 물 수 (මුල්-සු) යන්නෙහි 물 (මුල්) යන්න "ජලය" සඳහා ස්වදේශික කොරියානු උච්චාරණයක් වන අතර, 수 (සු) යන්න එම අක්ෂරයේ චීන-කොරියානු උච්චාරණය වේ
මෙම හන්ජා නම් කිරීම "ජලය" "ජලය-aqua", "අශ්වයා-equus", හෝ "රන්-aurum" වැනි සිංහල සහ ලතින් නම්වල මිශ්‍රණයක් බඳු ය
සෙසු උදාහරණ ලෙස 사람 인 (saram-in) යන්න 人 "පුද්ලයා/ජනයා" සඳහා, 큰 대 (keun-dae) යන්න 大 "විශාල/මහා" සඳහා, 작을 소 (jakeul-so) යන්න 小 "කුඩා" සඳහා, 아래 하 (arae-ha) යන්න 下 "පහළ/පහත/යට" සඳහාත්, 아비 부 (abi-bu) යන්න 父 "පියා", සහ 나라이름 한 (naraireum-han) යන්න 韓 "හන්/කොරියාව" සඳහා යෙදීම දැක්විය හැක
මේවාත් බලන්න 
 චීන-කොරියානු වාග්මාලාව
 කොරියානු මිශ්‍ර හෝඩිය
 හංගුල්
 මැකූන්-රයිෂවර්
 කොරියානු යේල් රෝමානුකරණය
 ප්‍රතිශෝධිත රෝමානුකරණය

මූලාශ්‍ර

උද්ධෘත

ප්‍රභව

බාහිර සබැඳි
හන්ජා-හංගුල් පරිවර්තකය ව්‍යාපෘතිය
හන්ජා (චීන අක්ෂර) 
කොරියානු ඉගෙනගන්නන් සඳහා හන්ජා ශබ්දකෝෂය 
කොරියානු සිසුන් පස්දෙනකුගෙන් එක් අයකුට සිය නාමය ලිවිය නොහැකියි (හන්ජාවලින්) 
හන්ජා එක්ස්ප්ලෝරර්, දෘශ්‍යකරණය සහ හන්ජා හා කොරියානු වාග්මාලාව අධ්‍යයනය සඳහා වන වෙබ්අඩවිය
හංගුල් සිට හන්ජා මාර්ගස්ථ පරිවර්තකය

චීන අක්ෂර
හන්ජා
කොරියානු භාෂාව
කොරියානු ලේඛන ක්‍රමය
ලේඛන ක්‍රම
කිරුළහිමි සදෝ කුමරු (13 පෙබරවාරි 1735 - 12 ජූලි 1762) යනු ජංහොන් කුමරු යනුවෙන් උපත ලැබූ, යොංජෝ රජුගේ (1694 – 1776) දෙවන පුත්‍රයායි
ඔහුගේ වැඩිමහල් සොහොයුරා වූ හ්යෝජං කුමරුගේ (1728) මරණයත් සමග, නව කුමරු රාජකීය අනුප්‍රාප්තිකයා බවට පත් විය
කෙසේනමුත් සදෝ කුමරුට රාජ්‍යත්වයට පත්වීමට අවස්ථාව නොලැබිණි
27වැනි වියේ දී, සිය පියාගේ අණින් ඔහුට දඬුවම් පමුණුවන ලද අතර, සහල් බහාලුමක සිරකරනු ලදුව, කුසගින්න හේතුවෙන් ඔහු මියගියේ ය
ඔහුගේ පියා විසින් ඔහුට "දැඩි ශෝකයක් සමග සිහිකැඳවන" යන අරුතැති සදෝ යන මරණාපර නාමය ලබාදෙන ලදී
දඬුවම
ඉතිහාසයේ සඳහන් වන්නේ සදෝ මානසික ආබාධයකින් පෙළුණු බවයි
අත්තනෝමතිකව මාලිගයේ ජනතාව ඝාතනය කළ ඔහු ස්ත්‍රී දූෂකයකු ලෙස සැලකේ. මාලිගයේ නීති අනුව, රාජකීයයකු සාමාන්‍ය මහජන දඬුවම් ක්‍රම අනුව දඬුවම් පැමිණවිය නොහැකි වූ නිසා, සදෝගේ බිරිඳ සහ පුත්‍රයාව ද (පවුලේ එකම පිරිමි අනුප්‍රාප්තිකයා) මරණ දඬුවමට ලක්කිරීමේ හෝ පිටුවහල් කිරීමේ හැකියාව තිබිණි
එහි ප්‍රතිඵලයක් ලෙස යොංජෝ රජු, සදෝගේ මව වූ යි බිසවගේ අනුමැතිය ඇතිව 1762 උණුසුම් ජූලි දිනෙක සදෝව දැවයෙන් තැනූ සහල් බහාලුමක (දළ වශයෙන් අඩි 4x4x4) සිරකිරීමට රාජකීය නියෝගයක් නිකුත්කළේ ය
ඉන් දින අටකට පසු, සදෝ මියගියේ ය
කුමන්ත්‍රණ න්‍යාය
19වන සියවසේ දී, සදෝ කුමරුට මානිසක රෝගයක් නොතිබූ බවටත්, ඔහුව වැරදිවලට හසුකළ බවටත් කටකතා පැතිරගියේ ය
කෙසේනමුත්, ඔහුගේ බිරිඳ වූ හ්යේග්යොං ආර්යාව සිය හ්යේග්යොං ආර්යාවගේ මතක සටහන් ග්‍රන්ථය තුළ මේවා ප්‍රතික්ෂේප කොට ඇත
සදෝගේ මරණය ඔහුගේ අපචාරී කියවලට දුන් දඬවමක් නිසා සිදු වී ද, නැතහොත් ඔහුව ඔහුගේ දේශපාලන විරුද්ධවාදීන්ගේ කුමන්ත්‍රණයකට හසුවීමෙන් සිදුවූවවක් ද යන්න පිළිබඳ නොයෙකුත් වාදවිවාද පවතී
භූමදානය
කිරුළහිමි සදෝ කුමරුගේ දේහය යංජුහි බේබොංසන් කන්දේ භූමදාන කරන ලදී
පසුව ඔහුගේ පුත්‍රයා වූ ජොංජෝ රජු විසින් 1789දී එය දැන් පවතින ස්ථානය වන සෝල්වලට කිලෝමීටර් 30ක් දකුණින් පිහිටි සුවොන් අසල, හ්යොල්ල්‍යුංවොන් වෙත රැගෙන යන ලදී
විශේෂයෙන්ම වසර පහකට පසු ජොංජෝ රජු විසින් ඔහුව අනුස්මරණය කොට සිය පියාගේ සොහොනට ගෞරව දැක්වීම සඳහා සුවොන්හි හ්වාසොං බලකොටුව ඉදිකරන ලදී
(මෙය ඉදිකිරීම 1794-1796 කාලයේ සිදු වූ අතර, නිල වශයෙන් පිළිගැනෙන්නේ 1795දී බවයි) 1816දී හ්යේග්යොං ආර්යාව ද මියගිය අතර, ඇයව ද ඇගේ සැමියා අසලින් මිහිදන් කරන ලදී
සදෝ කුමරු සහ හ්යේග්යොං ආර්යාව මරණින් පසු නිලයෙන් ඉහළට ඔසවන ලද අතර, ඔවුනට 1899දී යැංජෝ අධිරාජයා සහ හොන්යොං අධිරාජිනිය යන නාමයන් ප්‍රදානය කරන ලදී
ඔවුන්ගේ සොහොන් සහ ඔවුනට යාබද පිහිටි ඔවුන්ගේ පුත්‍රයා වූ ජොංජෝ රජුගේ සහ හ්යෝයී අගබිසවගේ සොහොන් පසුව යුංන්‍යොං ලෙස නම්කරන ලදී
තහනම සහ ප්‍රතිෂ්ඨාපනය
සදෝ කුමරුගේ මරණින් වසර පහළොවකට පසුව, ඔහුව නැවත තනතුරෙහි පිහිටුවන ලදී
යොංජෝ රජු සිය රාජ්‍ය සමයේ දී, සදෝ යන නාමය පවා තහනම් කොට තිබූ බව පැවසේ
මේ තීරණය හේතුවෙන්, යොංජෝගෙන් පසුව රාජ්‍යත්වයට පත් වූ සදෝ කුමරුගේ පුත්‍රයා වූ ජොංජෝගේ නම ඔහුගේ මියගිය මාමණ්ඩියගේ (හ්යෝජං කුමරුගේ) පවුලේ නාමලේඛනයට ඇතුළත් කරන ලදී
රජ බවට පත්වීමෙන් අනතුරුව, ජොංජෝ රජුගේ පළමු කාර්යයන් අතරින් එකක් වූයේ, "මමා සදෝ කුමරුගේ පුතණු‍වන් වෙමි"යි යනුවෙන් සඳහන් කරන ලදී
ජොංජෝ සෑඹවිටම සිය පියාණන් වූ සදෝ කුමරුට දැඩි සෙනෙහසක් දැක් වූ අතර, ඔහුගේ සැබෑ නාමය සහ තනතුර වූ ජංහොන් කුමරු යන නාමය නැවත පිහිටුවන ලදී
ජොසොන්හි යොංජෝ (영조), 21වන රජු
මව
ජොන්‍යුයි යි වංශයේ රාජකීය වංශවත් යොං බිසව (영빈 이씨, 1696–1764)
බිසෝවරු
පූංසන් හොං වංශයේ හ්යේග්යොං ආර්යාව, 혜경궁 홍씨, 1735–1816)
හොං ‍බොං-හන් (홍봉한) —සොන්ජෝ රජුගේ එකම නීත්‍යානුකූල දියණිය වූ ජොංම්යොං (1603-1685) කුමරියගේ මී මී මුණුපුරා— සහ හන්සුන් යි වංශයේ යි මැතිණියගේ දියණියයි
1899දී කොරියාවේ ගෝජොං අධිරාජයා විසින් ඇයව හොංග්යොං අගබිසව (헌경왕후) යන නාමයට උසස් කරන ලදී
අනුප්‍රාප්තික කුමාර උයිසෝ (의소세자, 1750–1752)
 ජොසොන්හි ජොංජෝ (1752-1800), කුමාර අනුප්‍රාප්තික පැවතෙන්නා (왕세손), 22වන රජු (정조)
 චොංග්යොන් කුමරිය (청연공주, 1754-1821)
 චොංසොන් කුමරිය (청선공주, 1756–1802)
 ඉම් වංශයේ රාජකීය වංශවත් සුක් බිසව (숙빈 임씨)
 ඉයුන්යොන් කුමරු (은언군, 1754–1801)
25වන රජු වූ චොල්ජොංගේ (철종) මුත්තණුවන් ය
ඉයුන්ෂින් කුමරු (은신군, 1755–1771)
නම්යොන් කුමරුගේ මරණාපර සුළු පියා යි
26වන රජු වූ ගෝජොංගේ (고종) පූර්වජයෙකි
පාක් වංශයේ රාජකීය වංශවත් ග්යොං බිසව (경빈 박씨)
 ඉයුන්ජොන් කුමරු (은전군, 1759–1778)
 චොංග්‍යුන් කුමරිය (청근옹주, 1758–1792)

ඔහුගේ සම්පූර්ණ මරණාපර නාමය
 අනුප්‍රාප්තික කුමර සදෝ සුදොක් දොංග්යොං හොංගින් ‍ග්යොංජි ජංර්යුන් ර්යුංබොම් කිම්යොං චංහ්යු ජංහොන්
 사도수덕돈경홍인경지장륜륭범기명창휴장헌세자
 思悼綏德敦慶弘仁景祉章倫隆範基命彰休莊獻世子

ඔහුගේ අධිරාජ්‍ය මරණාපර නාමය
 උයි අධිරාජ ජංජෝ
 장조의황제
 莊祖懿皇帝

ජනප්‍රිය සංස්කෘතිය තුළ
1956 චිත්‍රපටයක් වූ ද ට්‍රැජික් ප්‍රින්ස් තුළ
1963 චිත්‍රපටයක් වූ මංබුසොක් (අ වයිෆ් ටර්න්ඩ් ටු ස්ටෝන්) තුළ
1972 රූපවාහිනී කතාමාලාවක් වූ ද මෙමොයර්ස් ඔෆ් ලේඩි හ්යේග්යොං තුළ
ජොං බෝ-සොක් විසින් 1988 රූපවාහිනී කතාමාලාවක් වූ ඕ, හෙවන් තුළ
චෝයි සූ-ජොං විසින් 1988 රූපවාහිනී කතාමාලාවක් වූ 500 ඉයර්ස් ඔෆ් ජෝසොන්
ද මෙමොයර්ස් ඔෆ් ලේඩි හ්යේග්යොං තුළ
1994 චිත්‍රපටයක් වූ ද එටර්නල් එම්පයර් තුළ
ඉම් හෝ විසින් 1998 රූපවාහිනී කතාමාලාවක් වූ ද ග්‍රේට් කිං'ස් රෝඩ් තුළ
ලී චං-හූන් විසින් 2007 රූපවාහිනී කතාමාලාවක් වූ යි සන් තුළ
ඕ මන්-සොක් විසින් 2011 රූපවාහිනී කතාමාලාවක් වූ වොරියර් බෙක් දොං-සූ තුළ
ලී ජේ-හූන් විසින් 2014 රූපවාහිනී කතාමාලාවක් වූ සීක්‍රට් ඩෝ තුළ
යූ ආ-ඉන් විසින් 2015 චිත්‍රපටයක් වන ද ත්‍රෝන් තුළ ඔහුගේ චරිතය නිරූපණය කොට ඇත
පෙළපත

මූලාශ්‍ර

බාහිර සබැඳි
 කොරියාවේ කිරුළහිමි සදෝ කුමරුගේ චරිතාපදානය
 සදෝ කුමරු කොරියන් රෝයල්ටි
ෆයින්ඩ් අ ග්‍රේව්
2006 දෙසැ
6. සම්ප්‍රවේෂණය 2011 අගෝ
19.

ජොසොන් රාජවංශයේ ජනයා
බලයට පත් නොවූ අනුප්‍රාප්තිකයින්
18වන සියවසේ කොරියානු ජනයා
1735 උපත්
1762 මරණ
යි ගෘහය
කොරියානු කුමාරවරුන්
ඒට්‍රියස්ගේ භාණ්ඩාගාරය හෙවත් ඇගමෙම්නන්ගේ සොහොන්ගැබ යනු ග්‍රීසියේ මයිසේනාහි පැනජිට්සා කඳුගැටයේ පිහිටි, චිත්තාකර්ෂණීය "තොලොස්" සොහොනකි
1250 අවටදී ලෝකඩ යුගයේ දී ඉදි වී ඇත
දොරටුවට ඉහළින් පිහිටි උඩැලිපත ටොන් 120ක් පමණ බරින් යුක්ත ය
එය ආසන්නව මීටර් 8.3 x 5.2 x 1.2 පමණ මිනුම්වලින්, යුතු වන අතර ලොව විශාලතම උඩැලිපත ද වේ
මෙම සොහොන නොදන්නා යුගයක දී භාවිතයට ගෙන ඇත
පෝසානියස් විසින් ද සඳහන් කොට ඇති මෙය, 1879දී ජර්මානු පුරාවිද්‍යාඥයකු වූ හෙයින්රිච් ෂ්ලීමාන් විසින් මයිසෙනේහි ඇක්‍රොපොලිස්හි 'ඇගෝරාවට' පහළින් වූ සොහොන්වල සොයාගන්නා‍ තෙක්ම මෙය පිටතට දර්ශනය විය
මෙම ගුහාව ඒට්‍රියස් හෝ ඇගමෙම්නන් සමග කිසිදු සම්බන්ධයක් නොමැති අතර, පුරාවිද්‍යාඥයන් විශ්වාස කරන්නේ ඒ දෙදෙනාට පෙර කාලයක එම ප්‍රදේශය පාලනය කළ රජ කෙනකු එහි භූමදාන කොට ඇති බවයි. මෙම නාමය හෙයින්රිච් ෂ්ලීමාන් විසින් යොදන ලදුව එය අදටත් භාවිතයේ පවතී
මෙ සොහොන ඇතැම්විට මාලිගය ප්‍රතිසංස්කරණය කළ රජකු හෝ ඔහුගේ අනුප්‍රාප්තිකයකුගේ සිරුරු තැන්පත් කළ ස්ථානයක් විය හැක
සොහොන මයිසීනියානු ලෝකයේ සෙසු තොලොස් සොහොන්වල ආරට අනුව නිර්මාණය කොට ඇත
මයිසෙනේහි බලකොටුව වටා මෙවැනි සොහොන් නවයක් ඇති අතර, ආර්ගොලිඩ්හි එවැනි සොහොන් විශාල සංඛ්‍යාවක් ඇත
කෙසේනමුත්, එහි ස්මාරකයේ හැඩය සහ එහි ස්වරූපය නිසා එය මයිසීනියානු ග්‍රීසියේ ස්මාරක අතර වැදගත් ස්ථානයක් හිමි කර ගනී
ව්‍යූහය
මෙම සොහොන කඳුගැටයේ පැත්තකට හාරා ඇත
එය එය වෘත්තාකාර සැලැස්මක් ඇති අර්ධ-භෞම කුටියක ආකාරයෙන් නිර්මාණය කොට ඇති අතර, එහි නෙරා ආ පෙදෙස පේකඩමය ආරුක්කුවකින් යුතුව ආවරණය කොට තිබේ
එහි අභ්‍යන්තරයේ උස 13.5m වන අතර විෂ්කම්භය 14.5mකි
බේයේහි හර්මිස්ගේ දෙවොල සහ රෝමයේ පැන්තියනය ඉදිකරන තෙක්ම එය වසර දහස් ගණනක් ලෝකයේ උසම සහ පුළුල්ම ශිඛර ගෝලාර්ධය විය
මෙම අතිවිශාල ගල් ස්ථානගත කිරීමේ දී, බෙහෙවින් සැලකිලිමත් වී ඇති බවක් පෙනී යයි
ඒ හේතුවෙන් විශාල කාලයක් පුරාවට සම්පීඩනයන්ට ඔරොත්තු‍දෙමින් සහ එහි බරා දරාගනිමින් අදටත් මෙම නිර්මාණය විරාජමානව පවතී
මෙහි අභ්‍යන්තර අතිශය සුමටව නිමවා තිබේ
එය තුළට, රන්, රිදී මෙක්ම ලෝකඩ අලංකරණ ද යෙදිය හැක
මෙම කුටීරය සාදා ඇත්තේ, ළිඳක් මෙන් කඳුබෑවුම සිරස් අතට හෑරීමෙනි
අනතුරුව බිත්ති සහ පියස්ස කුටීරයේ පහත මට්ටමේ සිට ගල්වලින් ආවරණය කොට පස්වලින් පිරවීමෙනි
ආශ්ලේෂ බදාම ස්තර වළයන් ලෙස යොදා ඇති අතර, මුදුනේ වූ කුඩා විවාරය හැරෙන්නට සෙසු ස්ථාන බදාමයෙන් ආස්තරණය කොට ඇත
මෙම තොලොස් සොහොන්ගැබ තුළට ඇතුළුවන්නේ ආනත ආවරණය නොකළ ශාලාවක් තුළිනි
එය මීටර 36ක් දිගැති අතර, වියළි-ගල් (බදාම නොයෙදූ) බිත්ති සහිත ය
තොලොස් කුටීරයේ සිට සැබෑ භූමදාන කුටීරය වෙත කුඩා ඝනාකාර හැඩැතිව හාරන ලද පැසේජයක් දිවෙයි
පස්ගොඩැල්ල වෙත පිවිසුම් ද්වාරය බෙහෙවින් අලංකෘත කොට ඇත
කොළපැහැ හුනුගලින් නිම වූ අර්ධ-කුළුණු බ‍‍ඳෙහි අක්-වක් හැඩ මෝස්තර ඇත
දොරෙහි කවුළුස්තරයට ඉහළින් මල් මෝස්තර සහිත බිතු කැටයම් ඇත
කවුළුස්තරයේ ත්‍රිකෝණාකාර හිදැස් සර්පිලාකාර මෝස්තර තීරු සහිත රතු කිරිගරුඬවලින් සරසා ඇත
කුළුණු කොටස් සහ කවුළුස්තර දහනවවන සියවසේ මුල්කාලයේ දී එල්ජින් සාමි විසින් ඉවත් කොට ඇති අතර, ඒවා දැනට බ්‍රිතාන්‍ය කෞතුකාගාරයේ තබා ඇත
මෙම කුළුණු හිස් පුරාතන ඊජිප්තු බලපෑම අනුව නිමවා ඇත
ඉන් එකක් දැනට බර්ලින්හි පර්ගැමොන් කෞතුකාගාරයේ තබා ඇත්තේ ඇන්ටිකන්සැම්ලුං බර්ලින්හි කොටසක් ලෙස ය
වෙනත් විසිතුරු අංග, රතු පෝෆිරි සහ කොළ ඇලබැස්ටර් පාෂාණ ඔබ්බවා සකස් කොට ඇත්තේ, ලෝකඩ යුගයේ විස්මයජනක ශ්‍රී විභූතිය කියාපාමිනි
ගැලරිය

මේවාත් බලන්න
 මයිසෙනේ

මූලාශ්‍ර

බාහිර සබැඳි

 ඒට්‍රියස් භාණ්ඩාගාරයට අදාළ ස්ට්‍රක්චරේ ගිණුම
ඒට්‍රියස් භාණ්ඩාගාරය 360 අන්තර් ක්‍රියාකාරී අතථ්‍ය චාරිකාව
ඒට්‍රියස් භාණ්ඩාගාරය තුළ වෙනස්ම එළියක්

ක්‍රි
13වන සියවසේ අවසන් වූ ගොඩනැගිලි සහ ඉදිකිරීම්
මයිසීනියානු ගෘහනිර්මාණය
මයිසෙනේ
ග්‍රීසියේ සොහොන්
පුරාතන ග්‍රීක සොහොන්
බයාන් ඛුටුඝ් අධිරාජිනිය (1324–1365) යනු යුවාන් රාජවංශයේ අධිරාජිනියක් වන අතර, ඇය තොඝොන් තෙමූර් (හුයිෂොං අධිරාජයා) අධිරාජයාගේ අධිරාජිනියක් වූවා ය
ජනප්‍රිය සංස්කෘතිය තුළ
ලිම් ජු-ඉයුන් විසින් 2013 රූපවාහිනී කතාමාලාවක් වන එම්ප්‍රස් කි තුළ ඇගේ චරිතය නිරූපණය කරයි
සටහන්

1324 උපත්
1365 මරණ
14වන සියවසේ චීන පාලකයින්
14වන සියවසේ ස්ත්‍රීන්
යුවාන් රාජවංශයේ අධිරාජිනියන්
දනශිරි අධිරාජිනිය (1335දී මියගිය) යනු යුවාන් රාජවංශයේ අධිරාජිනියකි
ඇය තොඝොන් තෙමූර් (හුයිෂොං අධිරාජයා) සමග විවාහ වූවා ය
ජනප්‍රිය සංස්කෘතිය තුළ
බෙක් ජින්-හී විසින් 2013 රූපවාහිනී කතාමාලාවක් වූ එම්ප්‍රස් කි තුළ ඇගේ චරිතය නිරූපණය කොට ඇත
සටහන්

උපන් වර්ෂ නොදන්නා පුද්ගලයින්
1335 මරණ
14වන සියවසේ චීන පාලකයින්
14වන සියවසේ ස්ත්‍රීන්
එම්ප්‍රස් කි (රූපවාහිනී කතාමාලාව)
යුවාන් රාජවංශයේ අධිරාජිනියන්
සුන්ජෝ (29 ජූලි 1790 – 13 දෙසැම්බර් 1834, රාජ්‍ය සමය 1800–1834) යනු කොරියානු ජොසොන් රාජවංශයේ 23වන පාලකයායි
ඔහු උපත ලැබූයේ රාජකීය කුමරු යි ගොං යන නාමයෙනි
සුන්ජෝ යනු ජොංජෝ රජු‍ගේ දෙවන පුත්‍රයා වූ අතර, ඔහු ජොංජෝ රජුට දාව රජුගේ උපබිසවක් වූ සුබින් බිසවට උපත ලැබී ය
චරිතාපදානය
1800දී, සිය පිය රජු වූ ජොංජෝ රජුගේ වියෝවත් සමග, 11 වියැති සුන්ජෝ සිහසුනට පත් විය
1802දී, සන්ජෝ රජු අන්දොංහි, කිම් ආර්යාව සමග විවාහ වූ අතර, ඇයව සුන්වොන් අගබිසව යන මරණාපර නාමයෙන් හැඳින්වෙයි
ඇය අන්දොං කිම් වංශයේ නායකයකු වූ කිම් ජෝ-සුන්ගේ දියණියයි
ළාබාල වියේදී සිහසුනට පත් වීම නිසා, යොංජෝ රජුගේ දෙවන අගබිසව වූ ජොංසුන් මව්බිසව රාජ්‍යාධිකාරී රැජිනක ලෙස රාජ්‍ය පාලනය කරමින්, රාජ්‍ය සබඳතා ඔස්සේ බලය මෙහෙයවූවා ය
දේශපාලනය ප්‍රතිසංස්කරණය කිරීමට සුන්ජෝ රජු උත්සාහ දැරුව ද, රජයේ පදනම් මූලධර්ම පිරිහෙන්නට විය
රාජ්‍ය විභාගය අවිධිමත් වූ අතර රාජ්‍ය පරිපාලනය දූෂිත විය
මේ හේතුවෙන් සමාජයේ නොයෙකුත් අර්බුධ පැනනැගුණු අතර, ජනයා අතර නොයෙකුත් කැරලි පැනනැගිණි
ඒ අතර හොං ග්යොංනේගේ කැරැල්ල ප්‍රධාන වේ
මෙම යුගයේ දී, ඔගාජක්තොංබොප් (五家作統法, පංච නිවාස එක් ඒකකයක් ලෙස සංවිධානය කිරීම සඳහා හඳුන්වාදුන් සංඛ්‍යාලේඛන ලියාපදිංචි පද්ධතිය) ක්‍රමය ද ඇරඹිණි
එසේම රෝමානු කතෝලික ධර්මයට පීඩා කිරීම ද සිදු විය
වර්ෂ 35ක් රාජ්‍ය විචාරීමෙන් පසු 1834දී සුන්ජෝ රජු මියගියේ ය
මිය යන විට ඔහුගේ වයස අවුරුදු 44කි
ඔහුගේ දේහය මුලින් පාජුහි, ජංන්‍යොංහි ඉන්ජෝ රජුගේ සහ ඉන්යෝ අගබිසවගේ සොහොනට යාබදව භූමදාන කරන ලදී
නමුත් පසුව එය ‍සෝල්හි ඉල්ල්‍යොංහි භුමදාන කරන ලද්දේ එම භූමියේ ෆෙං ෂුයි ක්‍රමය නොගැලෙප බව පැවසුණු නිසායි
පවුල

 පියා
ජොංජෝ රජු (정조)
 මව
බාක් වංශයේ රාජකීය වංශවත් සු බිසව (수빈 박씨, 1770–1822)
 බිසෝවරු සහ ඔවුන්ගේ දරුවන්
අන්දොං කිම් වංශයේ සුන්වොන් අගබිසව (순원왕후 김씨, 15 මැයි 1789 – 4 අගෝස්තු 1857)
 කිරුළහිමි හ්යෝම්යොං කුමරු (왕세자, 1809–1830)
 නොහඳුනන කුමරෙක් (
, 1820–
)
 ම්යොංගොන් කුමරිය (명온공주, 1810–1832)
 බොකොන් කුමරිය (복온공주, 1818–1828)
 දොකොන් කුමරිය (덕온공주, 1828–1844)
 පාක් සුක්-උයි (숙의 박씨)
 යොංගොන් කුමරිය (영온옹주, 1817–1829)

ඔහුගේ සම්පූර්ණ මරණාපර නාමය
 කොරියාවේ මහා සුන්ජෝ සොංගක් යොන්දොක් හ්යොන්දෝ ග්යොංගින් සුන්හුයි චෙසොං ඉයුංම්යොං හ්‍යුම්ග්වං සොක්ග්යොං ග්යෙචොන් බේග්‍යුක් යුංවොන් දොන්හ්‍යු ඉයුයිහෙං සොයුන් හුයිහ්වා ජුන්ර්යොල් දේජුං ජිජොං හොංහුන් චොල්මෝ ගොන්සි තේහ්යොං චංගුන් හොංගි ගොම්යොං බක්හු ගංගොන් සුජොං ග්යේතොං සුර්යොක් ගොංග්යු බොම්මුන් අන්මු ජොංර්යොං ග්යොංසොං-හ්යෝ රජ
 순조선각연덕현도경인순희체성응명흠광석경계천배극융원돈휴의행소윤희화준렬대중지정홍훈철모건시태형창운홍기고명박후강건수정계통수력공유범문안무정령경성효대왕
 純祖宣恪淵德顯道景仁純禧體聖凝命欽光錫慶繼天配極隆元敦休懿行昭倫熙化浚烈大中至正洪勳哲謨乾始泰亨昌運弘基高明博厚剛健粹精啓統垂曆功裕範文安武靖英敬成孝大王

පෙළපත

</center>

මෙම රාජකීය පවුල සුරන් කිම් විසින් ඉදිරියට ගෙන යන ලදී
ඔහු මියාමි, FL හි පැවත එන පළමු පුද්ගලයායි
මේවාත් බලන්න
 කොරියාවේ ඉතිහාසය

මූලාශ්‍ර

1790 උපත්
1834 මරණ
ජොසොන් පාලකයින්
19වන සියවසේ කොරියානු පාලකයින්
සංගුං යනු 5වන ජ්‍යෙෂ්ඨ මට්ටමේ (正五品
ජොං 5 පුම්) නිලධාරිණී තනතුරක් වූ අතර, එය කොරියාවේ ජොසොන් රාජවංශයේ ගුංන්යෝ, එනම් පරිවාර කාන්තාවකට ලබාගත හැකි උසස්ම තනතුර විය
මෙම තනතුර සහිත නිලධාරිණියනට මාලිගයේ අභ්‍යන්තර කටයුතු පාලනය භාර විය
සාමාන්‍ය නාඉන්වරියක් වසර 15කට වඩා සේවය කළ විට, ඇයට සංගුංවරියන් පළඳින විසිතුරු කොණ්ඩා කටුවක් හිමි වේ
ඒ නිසා අලුතෙන් පත් වූ සංගුංවරියක් සාමාන්‍යයෙන්, අවුරුදු 35–45 පමණ වියැති කාන්තාවෝ වූහ
සංගුං තනතුරේ පාලිකාවකට විශේෂ වරප්‍රසාද හිමි ළුූ අතර, ඇයට ඇගේම නිවසක් හා සේවිකාවන් හිමි විය
මෙම තනතුර පළමුව දක්නට ලැබෙන්නේ ගොර්යෝසා ("ගෝර්යෝවේ ඉතිහාසය") නම් වූ ගෝර්යෝ යුගය පිළිබඳ සඳහන් ග්‍රන්ථයෙනි
මෙම ග්‍රන්ථයේ බෙක්ග්වන්ජි (百官志) නැමැති පරිච්ඡේදයේ, සියලු නිලධාරී තනතුරු ඇති අතර, එහි සංගුං (尙宮, මාලිගය කළමනාකරණය), සංචිම් (尙寢, සිරියහන් සැකසීම), සංසික් (尙食 ආහාර කළමනාකරණය), සහ වෙනත් සංචිම් (尙針, මැහුම් කළමනාකරණය) වැනි තනතුරු හ්යොන්ජොං රජුගේ කාලයේ පැවති බව සඳහන් වේ
මෙම ග්‍රන්ථයෙහි තවත් තැනක 1031 මාර්තු මාසයේ රජුගේ 22වන වර්ෂයේ හන් පාලිකාව සංගුං තනතුරට පත්කෙරුණු බව සඳහන් වේ
මෙම වාර්තා මගින් සනාථ වන්නේ සංගුං ක්‍රමය ගෝර්යෝ යුගයේ සිට පැවත එන බවයි.

නේම්යොංබුහි (內命婦) සඳහන් ක්‍රමය මෙන් අගබිසව සහ පරිවාර කතුන් ඇතුළු මාලිගයේ තනතුරු දරන ස්ත්‍රීන් ජොසොන් රාජවංශ සමයේ දී මෙම ක්‍රමය ප්‍රතිශෝධනය කෙරුණු අතර, සංගුං තනතුර හිමි නිලධාරිණියන් මාලිගයේ අභ්‍යන්තර කටයුතු සංවිධානය කරමින් ගුංග්වන් (සාහිත්‍යමය
මාලිග නිලධාරියා) ඉහළම තනතුරු හෙබවූහ
නේම්යොංබු විශාල වශයෙන් නේග්වන් (සාහිත්‍යමය "අභ්‍යන්තර කාර්යාල") ) සහ ගුංග්වන්වලට බෙදන ලද්දේ ග්යොංගුක් දේජොන් අනුව ය
මීට පෙර ගුංග්වන් යන්න රජුගේ උඵබිසෝවරුනට හෝ කිරුළහිමි කුමරුගේ බිසෝවරුනට භාවිත වුව ද, අනතුරුව එය මට්ටමක් සහිත නිලධාරිණියනට භාවිත විය
සංගුංගේ සමාජ තත්ත්වය යැංගින් (සාමාන්‍ය ජන) පන්තියට අයත් වූ අතර, එය නීතිය අනුව නේග්වන්ගෙන් වෙනස් විය
සංගුං ප්‍රභේද 
ජෝජො සංගුං (提調尙宮) - හෙවත් ක්‍යුන්බැං සංගුං
ගුංන්යෝවරියන් අතර මොවුනට ඉහළම බලතල හිමි විය
වත්කම් පරිපාලනයට වගකිව යුතු විය
රජුගේ මාලිගයේ සෙසු පරිවාර කතුන් සමග ඔවුන් රජුගේ නියෝග ලබාගත් අතර, ඔවුනට දේහපාලන බලතල හිමි විය
බුජේජො සංගුං (副提調尙宮) - හෙවත් අරිගො සංගුං (阿里庫尙宮) මාලිගයේ ගබඩාවන්හි භාණ්ඩ කළමනාකරණය කරන ලදී
ජිමිල් සංගුං (至密尙宮) - හෙවත් දේර්යොං සංගුං (待令尙宮) රජු සමීපයේ නැවතී සිටින ලදී
බොමෝ සංගුං (保姆尙宮) - සාහිත්‍යමය අරුත "හෙද සංගුං" කුමාරවරුන් සහ කුමරියන් රැකබලා ගන්නා ලදී
සින්යෝ සංගුං (侍女尙宮) - සාහිත්‍යම අරුත "පරිවාර සේවිකා සංගුං" යන්නයි
මැය ජිමිල් සංගුං හට පොත් සහ උත්සව කටයුතු සඳහා ආධාර කරන ලදී
ගම්චල් සංගුං (監察尙宮) - සාහිත්‍යමය අරුත "පරීක්ෂක සංගුං" යන්නයි
ුගංන්යෝවරියන් පරක්ෂා කොට දඬවම් ලබාදෙන ලදී
මේවාත් බලන්න 
ගුංන්යෝ
දේ ජං ගුම්
ෂැඩෝස් ඉන් ද පැලස්
කොරියානු රාජමාලිග සූපවේදය

මූලාශ්‍ර 

කොරියානු ස්ත්‍රිය
[[Category
සමාජ තත්ත්වය අනුව ස්ත්‍රීන්]
ගෝර්යෝ
ජොසොන් රාජවංශය
වොරියර් බෙක් දොං-සූ () යනු 2011 දකුණු කොරියානු ප්‍රබන්ධ ඓතිහාසික කතාමාලාවක් වන අතර, එහි ප්‍රධාන චරිත නිරූපණය ජි චං-වූක්, යූ ස්‍යුං-හෝ, යූන් සෝ-යි,  ෂින් හ්යුන්-බින්, චෝයි මින්-සූ සහ ජුන් ක්වං-ර්යුල් විසින් සිදුකොට ඇත
මෙය SBS නාළිකාව ඔස්සේ 2011 ජූලි 4 සිට ඔක්තෝබර් 10 වනදා දක්වා සඳුදා සහ අඟහරුවාදා දිනවල 21
55ට කථාංග 29කින් යුක්තව විකාශය කරන ලදී
මෙය 2010දී ප්‍රකාශයට පත් වූ චිත්‍රකථාවක් වූ ලී ජේ-හොන්ගේ Honorable Baek Dong-soo ඇසුරෙන් නිමවා ඇත
මෙමගින් ජොසොන් රාජවංශයේ ඓතිහාසික චරිතයක් වූ ‍බෙක් දොං-සූ අසිපත්කරුවකු සහ ජනතා වීරයකු බවට පත් වූ අයුරු නිරූපිත ය
එසේම බෙක් ජොංජෝ රජු විසින් පත්කරන ලද මුයෙදොබොතොංජි නම් වූ ප්‍රධාන යුධ කෘතියෙහි කතුවරයින් තිදෙනාගෙන් එක් අයෙකි
ජොසොන් රාජවංශයේ දේශපාලන පක්ෂ අතර, එනම් ජොංජෝ රජු, ක්විං තානාපති, ජපන් අසිපත්කරු කෙන්සෝ, සහ ඝාතක හ්‍යුක්සා චොරොං වැන්නවුන්ගේ බල අරගල මැදින් දිවෙන මේ කතාමාලාව සහෝදරත්වය, මිත්‍රත්වය, පාක්ෂිකභාවය සහ ගෞරවය පිළිබඳ කරුණු රැසක් අපට හෙළිකරයි
චරිත නිරූපණය
ජි චං-වූක්, බෙක් දොං-සූ ලෙස
යෝ ජින්-ගූ, ළමා දොං-සූ ලෙස
නිදහස් අසිපත්කරුවකු වන මොහු රාජකීය ආරක්ෂකයකු ලෙස සිය වගකීම මෙහෙයවයි.
යූ ස්‍යුං-හෝ, යෝ වූන් ලෙස
පාක් ගුන්-තේ, ළමා වූන් ලෙස
යෝ චෝ-සංගේ පුත්‍රයායි
දොං-සූගේ මිතුරා වේ
ඔහු යූ ජි-සුන්ට ප්‍රියකරයි
යූන් සෝ-යි, හ්වැං ජින්-ජූ ලෙස
ලී හ්යේ-ඉන්, ළමා ජින්-ජූ ලෙස
ජි සහ කිම් ග්වං-තේක්ගේ දියණියයි
දොං-සූගේ ළමා වියේ මිතුරියකි
ෂින් හ්යුන්-බින්, යූ ජි-සුන් ලෙස
නම් ජි-හ්යුන්, ළමා ජි-සුන් ලෙස
සදෝ කුමරුගේ උපබිසවකි
පසුව දොං-සූ සහ වූන්ට ඇය ප්‍රියකරයි
හොං ජොං-හ්යුන්, ජොංජෝ රජු ලෙස
චෝයි මින්-සූ, චුන් ලෙස
ශයුක්සා චොරොං ඝාතක කල්ලියේ නායකයායි
යෝ වූන්ගේ ගුරුවරයායි
ජුන් ක්වං-ර්යුල්, කිම් ග්වං-තෙක් ලෙස
ජොසොන්හි ඉහළම අසිපත්කරුවායි, දොං-සූගේ ගුරුවරයායි
පාක් ජුන්-ග්යු, හ්‍යුක් සා-මෝ ලෙස
දොං-සූව හදාවඩා ගන්නා තැනැත්තායි
පාක් වොන්-සං, ජං දේ-ප්යෝ ලෙස
දොං-සූ, වූන් සහ චෝ-රිප් සටන්කලාව උගත් පුහුණු කඳවුරේ නායකයායි
ලී ජින්-ආ, ජං-මි ලෙස
හ්‍යුක් සා-මෝගේ පෙම්වතියයි
ඕ මන්-සොක්, කිරුළහිමි සදෝ කුමරු ලෙස
යූන් ජි-මින්, ජි / ගා-ඔක් ලෙස
අසිපත්කාරිණියකි
චුන් සහ කිම් ග්වං-තෙක්ගේ හදවත දිනාගන්නී ය
ජින්-ජූගේ මවයි. 
පාක් චුල්-මින්, ඉන් ලෙස
චොන් සහ ජිට අමතරව හ්‍යුක්ෂා චොරොංහි නායකයින් තිදෙනාගෙන් තෙවැන්නායි
ජොන් ගුක්-හ්වන්, යොංජෝ රජු ලෙස
ගූම් දන්-බි, ජොංසුන් අගබිසව ලෙස
ලී වොන්-ජොං, හොං දේ-ජු ලෙස
ජොසොන්හි රාජ්‍ය අමාත්‍යවරයා සහ කතාමාලාවේ සිටින ප්‍රධාන දුෂ්ටයා යි
ඔහු කුමන්ත්‍රණයක් සැලසුම් කරනමුත් එය අසාර්ථක වීමෙන් පසු, ඔහු සහ ඔහුගේ පුත්‍රයාට දඬුවම් පමුණුවනු ලැබෙයි
ජුං හෝ-බින්, ඉම් සූ-වූං ලෙස
ආන් සුක්-හ්වන්, සියෝ යූ-දේ ලෙස
ජොසොන් සෙන්පතියකු සහ සදෝ කුමරුගේ හිතවතෙකි
කිම් දොං-ක්‍යුන්, බූ ග්වන් ලෙස
හොං දේ-ජුගේ අදක්ෂ දෙවැන්නායි
චෝයි ජේ-හ්වන්, යැං චෝ-රිප් ලෙස 
ෂින් දොං-වූ, ළමා චෝ-රිප් ලෙස
දොං-සූ සහ වූන්ගේ මිතුරු තුන්හවුලේ තෙවැන්නායි
උම් හ්යෝ-සුප්, බෙක් සා-ගොං ලෙස
කිම් හී-ජුං, පාක් මැතිණිය ලෙස
ලී ක්යේ-ඉන්, යෝ චෝ-සං ලෙස
යෝ වූන්ගේ පියායි
සුං ජි-රු, හ්වං ජින්-ගි ලෙස
ජින්-ජූව සිය දියණිය ලෙස හදාගත් තැනැත්තායි
කිම් දා-හ්යුන්, කිම් හොං-දෝ ලෙස
සිතුවම් ශිල්පියකු වන මොහු දොං-සූගේ මිතුරෙකි
ජින්-ජූට ප්‍රිය කරයි
කිම් ඉයුං-සූ, යූ සෝ-කං ලෙස
ජි යූ, ජං මි-සූ ලෙස
ජං දේ-ප්යෝගේ දියණියයි
පසුව චෝ-රිප්ගේ පෙම්වතිය බවට පත් වේ
කං සුං, හොං සා-හ්යේ ලෙස
හොං දේ-ජුගේ පුත්‍රයා යි
චෝයි යූන්-සෝ, ගූ-හ්යැං ලෙස
යෝ වොන්ට උපකාර කරන මාලිග පාලිකාවකි
ලී සි-ඉයොන්, දේ-හ්‍යුං ලෙස
ලී යොං-වූ, කෙන්සෝ ලෙස
ජපන් සමුරායිවරයෙකි
චෝයි යූ-සුං

අන්තර්ජාතික විකාශය
මෙය තායිලන්තය තුළ මෙය චැනල් 7 නාළිකාව ඔස්සේ nạk s̄ū̂ khū̀ bạllạngk̒ (นักสู้คู่บัลลังค์) යන තේමාව ඔස්සේ 2014 මැයි 15දින විකාශය අරඹන ලදී
මූලාශ්‍ර

බාහිර සබැඳි
 වොරියර් බෙක් දොං-සූ නිල SBS වෙබ්අඩවිය 
 වොරියර් බෙක් දොං-සූට අදාළ හන්සිනෙමා ගිණුම

කොරියානු-භාෂා රූපවාහිනී වැඩසටහන්කරණය
සෝල් විකාශන පද්ධතියේ රූපවාහිනී නාට්‍ය
2011 දකුණු කොරියානු රූපවාහිනී කතාමාලා ඇරඹීම්
2011 දකුණු කොරියානු රූපවාහිනී කතාමාලා අවසන් වීම්
2010 දශකය තුළ දකුණු කොරියානු රූපවාහිනී කතාමාලා
ජෝසුන් රාජවංශය පසුබිමෙහි නිර්මාණය වූ රූපවාහිනී කතාමාලා
රූපවාහිනී කතාමාලා
ජැක්පොට් (), හෙවත් ද රෝයල් ගැම්බ්ලර්, යනු දකුණු කොරියානු ඓතිහාසික කතාමාලවක් වන අතර, මෙහි ප්‍රධාන චරිත නිරූපණය ජං ක්‍යුන්-සුක්, යෝ ජින්-ගූ, ජුන් ක්වං-ර්යුල්, චෝයි මින්-සූ, යූන් ජින්-සෝ සහ ලිම් ජි-යොන් විසින් සිදුකරයි
මෙය විකාශය වූයේ සික්ස් ෆ්ලයිං ඩ්‍රැගන්ස් කතාමාලාව ප්‍රතිස්ථාපනය කරමින් වූ අතර, එය SBS නාළිකාව ඔස්සේ සඳුදා සහ අඟහරුවාදා දිනවල 22
00ට (KST) විකාශය වූයේ 2015 මාර්තු 28 සිට ජූනි 14 දක්වා කථාංග 24කින් යුක්තව ය
චරිත නිරූපණය

ප්‍රධාන චරිත 
 ජං ග්‍යුන්-සුක්, බෙක් දේ-ගිල් ලෙස
 යෝ ජින්-ගූ, යොන් යිං-ගුන් ලෙස (යොංජෝ රජු)
 ජුන් ක්වං-ර්යුල්, ලී ඉන්-ජ්වා ලෙස
 චෝයි මින්-සූ, සුක්ජොං රජු ලෙස
 යූන් ජින්-සෝ, සුක්-බින් චෝයි ලෙස
 ලිම් ජි-යොන්, දම්-සෝ ලෙස
 හ්යුන් වූ, යූන් ලෙස (ග්යොංජොං රජු)

සහාය රංගනය 
 ඉම් හ්යුන්-සික්, නම් දොක්කෙබි ලෙස
 ආන් ගිල්-කං, කිම් චේ-ගුන් ලෙස
 සොං ජොං-හෝ, කිම් යි-සූ ලෙස
 ජි ඉල්-ජූ, මූ-ම්යුං ලෙස
 හන් ජුං-සූ, හ්වං ජින්-ගි ලෙස
 හන් කි-වූං, සා වූන් ලෙස
 හන් කි-වොන්, සා මෝ ලෙස
 ඕ යොන්-ආ, ජෑං ඔක්-ජොං ලෙස
 යූන් ජි-හ්යේ, හොං-මේ ලෙස
 ලී මූන්-සික්, බෙක් හන්-ගූම් ලෙස
 ජොන් සූ-ජින්, හ්වංගූ මොම් ලෙස 
 කිම් යූ-චුල්, දේගරි ලෙස 
 ජුන් ජේ-හ්යුං, ගමූල්චි ලෙස 
 බෙක් ස්‍යුං-හ්යොන්, ජෑං හී-ජේ ලෙස (ජෑං ඔක්-ජොංගේ සොහොයුරා)
 හියෝ තේ-හී, සං-ගිල් ලෙස (යොංජෝගේ ආරක්ෂකයා)
 ලී ගා-හ්යුන්, හ්වා-ජින් ලෙස 
 චා සූන්-බේ, ජෝ තේ-ගු ලෙස 
 නා ජේ-වූං, චෝයි සොක්-හං ලෙස
 කිම් ගා-ඉයුන්, ග්යේ සුල්-ඉම් ලෙස
 කිම් සුං-ඕ, හ්වංහේ-දෝගේ ගෙජක්දූ ලෙස

ඇගයීම් 
පහත දැක්වෙන වගුවෙහි, නිල් පැහැ අංක මගින් පහළම ඇගයුම් සහ රතු පැහැ අංක මගින් ඉහළම ඇගයුම් ද නිරූපණය වේ
මුල් නාදපථය

OST කොටස 1

OST කොටස 2

OST කොටස 3

OST කොටස 4

අන්තර්ජාතික විකාශය 
එක්සත් ජනපදය තුළ, මෙම නාට්‍යය ලොස් ඇන්ජලීස් DMA නිදහස් පෙදෙස තුළ, LA 18 KSCI-TV (නාළිකාව 18) නාළිකාව ඔස්සේ ඉංග්‍රීසි උපසිරුසි සහිතව සඳුදා සහ අඟහරුවාදා දිනවල ප
15ට විකාශය කෙරුණේ, 2016 අප්‍රේල් 25 සිට ජූලි 12 දක්වා විකාශය කරන ලදී
සම්මාන සහ නිර්දේශ

මූලාශ්‍ර

බාහිර සබැඳි
නිල වෙබ්අඩවිය
ජැක්පොට් හට අදාළ හන්සිනෙමා ගිණුම

සෝල් විකාශන පද්ධතියේ රූපවාහිනී නාට්‍ය
දකුණු කොරියානු ඓතිහාසික රූපවාහිනී කතාමාලා
2010 දශකය තුළ දකුණු කොරියානු රූපවාහිනී කතාමාලා
2016 දකුණු කොරියානු රූපවාහිනී කතාමාලා ඇරඹීම්
2016 දකුණු කොරියානු රූපවාහිනී කතාමාලා අවසන් වීම්
ග්‍රෑන්ඩ් හයට් කලම්බු යනු ශ්‍රී ලංකාවේ කොළඹ පිහිටි මහල් 47කින් යුත් තරු පන්ති 5ට අයත් හෝටලයක් වේ
අමුත්තන්ගේ කාමර 475කින් සහ සේවා නිවාස 84කින් සමන්විත  වන හෝටලය ශ්‍රී ලංකාවේ හයට් සන්නාමය යටතේ ඉදිකල පළමු හෝටලයද වේ
ග්‍රෑන්ඩ් හයට් කලම්බු ගොඩනැගිල්ල වර්තමාන ශ්‍රී ලංකාවේ උසම ඉදිකිරීමද වෙයි
මහිරා හෆීස් ඛාන්  - (උපත් 1982 දෙසැම්බර් 21) , ඇයට තුන්වරක් ලක්ස් විළාසිතා සම්මානය හිමිවී ඇත
ඇයගේ මූලික අධ්‍යාපනයෙන් පසු, වයස අවුරුදු 17 දී එක්සත් ජනපදය වෙත ගොස්, දකුණු කැලිෆෝනියා විශ්ව විද්‍යාලයට සම්බන්ධවුවද ඇයගේ උපාධිය සම්පූර්ණ කර නැත
වෘත්තීය
ඇයගේ වෘත්තීය ජීවිතය VJ මාධ්යවේදිනියක් ලෙස වයස අවුරුදු 16දී අරභන ලදී
වර්ෂ 2011දී ඇය තම චිත්‍රපට ජීවිතය ආරම්භ කරමින් සොයිබ් මන්සූර්ගේ අධ්‍යක්ෂණයෙන් බිහිවූ කරමින් Bol හි රඟ දැක්වීය
පෞද්ගලික ජීවිතය
මහිරා ඛාන් අලී අශ්කාරි සමග විවාහ විය
චිත්‍රපට

මූලාශ්‍ර

1982 උපත්
සිනමාව
පාකිස්තානු සිනමාව
විස්නා ප්‍රනාන්දු  ශ්‍රී ලාංකික සුන්දරත්වය තරගයේ නම්දරන්ණියක වන අතර 2015 ශ්‍රී ලංකා මිහිකත රූ රැජිණ කිරුළටද හිමිකම් කියන්නේ ඇයයි
2015 වසරේදී මිහිකත රූ රැජිණ සඳහා ශ්‍රී ලංකාව නියෝජනය කලේද ඇයයි
චරිතාපදානය

අධ්‍යාපනය
කැළණිය විශ්ව විද්යාලයේ බාහිර උපාධි වැඩසටහන  හදාළ අතර ශ්‍රී ලංකා බැංකුකරුවන්ගේ ආයතනයෙන් බැංකු හා ගිණුම්කරණය සහතිකය / ඩිප්ලෝමා හදාරා ඇත
රූ රැජිණ තරඟ

ශ්‍රී ලංකා ලෝක රූ රැජිණ 2014
විස්නා ප්‍රනාන්දු 2014දී ශ්‍රී ලංකා ලෝක රූ රැජිණ තරඟ සඳහා ඇය සම්බන්ධ විය
ශ්‍රී ලංකා මිහිකත රූ රැජිණ 2015

මිහිකත රූ රැජිණ 2015

අග්‍ර නිරූපිකාව තරඟය - 2016
2016 වසරේ ශ්‍රී ලංකාව නියෝජනය කළ විස්නා ප්‍රනාන්දු ලෝකයේ අග්‍ර නිරූපිකාව තරඟයෙන් 3වන ස්ථානය ලබා ගන්නා ලදී
තරඟය පවත්වන ලද්දේ බ්රෙමන්, ජර්මනියේදීය
මූලාශ්‍ර

මිහිකත රූ රැජිණ
උර්මිලා මතොන්ද්කර් (උපත 1974 පෙබරවාරි 4) ඉන්දියානු සිනමා නිළියකවේ
මූලික වශයෙන්, බොලිවුඩ් චිත්‍රපට සඳහා ප්‍රසිද්ධියක් උසුලයි, මීට අමතරව මරාති සිනමා | මරාති, දෙමළ සිනමාව | දෙමළ, තෙළිඟු සිනමා | තෙළිඟු, සහ මලයාලම් සිනමාව | මලයාලම් භාෂා චිත්‍රපට වලද පෙනී සිට ඇත
මුල් කාලය
මතොන්ද්කර් - උපත ලැබූවේ 1974 පෙබරවාරි 4 මරාති පවුලක මුම්බායිහිදීය
ඇයට සහෝදරියන් දෙදෙනෙක් ඇත - මම්ටා (වැඩිමහල්) සහ පූජා (බාල)
මම්ටා ද නිළියකි
Matondkar's ඇයගේ මව් භාෂාව, මරාති භාෂාව | මරාති වේ
මූලාශ්‍ර

1974 උපත්
සිනමාව
ඉන්දියානු සිනමාව
උර්වශී රෞතෙලා (උපත 1994 පෙබරවාරි 25) Kotdwarහිදී
ඉන්දියානු නිළියක සහ නිරූපිකාවක වන අතර මූලික වශයෙන් ඇය බොලිවුඩ් සිනමාව තුළ දැක ගත හැක
මුල් කාලය සහ අධ්‍යාපනය
උර්වශී උපත ලැබූවේ Kotdwar, උත්තරාකන්ඩ්, ඉන්දියාවේදීය
2011 වසරේ ඇය ඉන්දියානු විශ්ව රූ රැජිණ කිරුළටද හිමිකම් කියයි
දකුණු කොරියාවේ පැවති මිස් ආසියානු සුපිරි නිරූපිකා කිරුළ හිමිකර ගත්තේද උර්වශී විසිනි
මූලාශ්‍ර

1994 උපත්
සිනමාව
ඉන්දියානු සිනමාව
නජාට් වැලවුඩ් බෙල්කේසම් (උපත 1977 ඔක්තෝම්බර් 4) ප්‍රංශය සමාජවාදී පක්ෂයේ (ප්‍රංශය ) | | සමාජවාදී දේශපාලනඥවරියෙකි, ජාතික අධ්‍යාපන අමාත්‍යාංශය (ප්‍රංශය ) නියෝජනය කළ පළමු ප්‍රංශ කාන්තාව වූ ඇය 2014 අගෝස්තු මස 25 දින  | වූ ඇය අධ්‍යාපන අමාත්‍යාංශය, උසස් අධ්‍යාපන, හා පර්යේෂණ, දෙවන Valls ආණ්ඩුවේ අමාත්‍ය මණ්ඩලය එක්විය
මූලාශ්‍ර

1977 උපත්
ශ්‍රීදේවි කපූර් (උපත් නම ශ්‍රී අම්මා යන්ගර් අයියප්පන් - 13 අගෝස්තු 1963) යනු,  දෙමළ,හින්දි, තෙලිඟු, මලයාලම් සහ, කන්නඩ චිත්‍රපට වල රඟ පෑ ඉන්දියානු නිළියක සහ චිත්‍රපට නිෂ්පාදකවරියක වූවාය
ඉන්දිය සිනමාවෙහි පළමුවන "කාන්තා සුපිරිතරුව" ලෙසින් සැලකෙන ඇය, ෆිල්ම්ෆෙයා සම්මාන පහක් ලැබුවාය
1980 ගණන් වල සහ 1990 ගණන් වලදී ඉහළම මුදලක් ගෙවුනු නළු නිළියන් අතරවූ ශ්‍රීදේවි, යුගයෙහි වඩාත් ජනප්‍රිය නිළිය ලෙසින් සැලකෙයි
ශ්‍රී දේවි සිනමාවට පා තැබුවේ 1967දී තිරගත වූ කන්දන් කරුණෛ නම් දෙමළ චිත්‍රපටයෙනි
එවිට ඇයට වයස අවුරුදු 4කි
පසුව ළමා චරිත බොහොමයක් රගපෑ ශ්‍රී දේවි ගායත්‍රී නම් දෙමළ චිත්‍රපටයෙන් ප්‍රධාන නිළියක් බවට සිනමාවට පා තැබුවා ය
කළා ලොවේ ඇගේ දායකත්වය වෙනුවෙන් 2013 වසරේ පද්ම ශ්‍රී සම්මානය ඉන්දිය රජය විසින් ලබාදෙන ලදි
මීට අමතරව තමිල්නාඩු, ආන්ද්‍රා, කේරළ හා කර්නාටක ප්‍රාන්ත සම්මානද හිමිකර ගත්තාය
පෞද්ගලික ජීවිතය 
ශ්‍රී දේවි උපත ලැබුවේ තමිල්නාඩු ප්‍රාන්තයේ සිවකාසි නම් ප්‍රදේශයේ ය
ඇගේ පියා දෙමළ වන අතර මව තෙලිගු ය
ඇය දෙමළ, තෙලිගු, කන්නඩ, මලයාලම් හා හින්දි චිත්‍රපටවල ළමා චරිත රගපෑම් ආරම්භ කළේ අවුරුදු 4 දිය
ඇගේ ප්‍රථම ප්‍රධාන නිළි චරිතය රගදැක්වුයේ 1977දී ය
ඒ 16 වයදිනිලේ චිත්‍රපටයේ ය
මූලාශ්‍ර

1963 උපත්
සිනමාව
ඉන්දියානු සිනමාව
2018 මරණ
දුර යනු, වස්තූන් කෙතරම් ඈතින් පවතියිද යන්න පිළිබඳ සංඛ්‍යාමය විස්තරය වෙයි
ගණිතයෙහි, යුක්ලිඩියානු දුර හෝ යුක්ලිඩියානු ප්‍රමිතිය යනු   යුක්ලිඩියානු අවකාශයෙහි ලක්ෂ්‍යයන් දෙකක් අතර "සාමාන්‍ය" (එනම් සරල රේඛීය) දුර වෙයි
මූලාශ්‍ර 

Distance
Length
Metric geometry
Pythagorean theorem
ජ්‍යාමිතියෙහි, යුක්ලිඩියානු අවකාශය යන්නට ද්විමාන යුක්ලිඩියානු තලයද, යුක්ලිඩියානු ජ්‍යාමිතියෙහි ත්‍රිමාන අවකාශය, සහ වෙනත් කිසියම් අවකාශයන්ද අඩංගු වෙයි
ආශ්‍රිත 

 Hilbert space, a generalization to infinite dimension, used in functional analysis

පාද සටහන්

මූලාශ්‍ර 

යුක්ලිඩියානු අවකාශය
Linear algebra
Topological spaces
Norms (mathematics)
දිගින්   පමණ වන මාදුරු ඔය යනු ශ්‍රී ලංකාවේ උතුරු මැද පළාත ඔස්සේ ගලා බස්නා ප්‍රධාන ඔයක් වේ
ටෙඩී විද්‍යාලංකාර ශ්‍රී ලාංකික සටන් අධ්‍යක්ෂකවරයෙකු සහ නළුවෙකු ද වේ
සිංහල සිනමාවට ඔහු පිවිසෙනුයේ 1977දී ය
සිංහල චිත්‍රපට උදෙසා සටන් අධ්‍යක්ෂකවරයෙකු ලෙස චිත්‍රපට 532ක සටන් අධ්‍යක්ෂණය කොට ඇත
ඒ අතර සිංහල සිනමාවේ සටන් කලාව උදෙසා වෙනසක් කරමින් ප්‍රථම වරට කණ්ඩායම් සටන් සම්ප්‍රදාය ගෙන ආවේ ද ඔහු ය
ටෙඩී රඟපෑ සෑම චිත්‍රපටයකම පාහේ සටන් අධ්‍යක්ෂක වූයේ ද ඔහුය
ඔහු විසින් සිනමාව උදෙසා සටන් නළුවන් දෙදහසක් පමණ සිනමාව හරහා බිහි කර ඇත
පෙර අවධිය
1958දී මීගමුව හි උපත ලද ටෙඩී තම අධ්‍යාපන කටයුතු කොළඹ කේරි විද්‍යාලයෙන් සපුරා ගැනී ය
කුඩා කල සිට ම ආත්මාරක්ෂක සටන් ශිල්පය සඳහා යොමු වූ ටෙඩී කරාතේ, ජූඩෝ, ජිම්නාස්ටික්වල වැනි කායික ශක්තිය වඩවන ක්‍රියාකාරකම් කෙරෙහි යෙදවී ය
පාසල් අවධියේ බොක්සිං ක්‍රීඩාවට උනන්දුවක් දැක්වීය
කහ බළල්ලු, කරාටේ කීලස් චිත්‍රපට නැරඹීමෙන් ඔහු කරාතේ කෙරෙහි හිත යොමු විය
එම කල දී ම හෝප් නැව ලංකාවට පැමිණියේ ය
එවක ඔබ්සවර් පුවත්පතේ පළ වූ විවෘත ආරාධනය කර තුබූ විදෙස් මාෂල් ආර්ට්ස් (Martial Arts) පුහුණුකරුවන් විසින් පැවැත් වූ පාඨමාලාව කොළඹ වයි. එම්. බී. ශාලාවෙහි පැවැත්වී ය
එම ආරාධනය අනුව ටෙඩී එම පැවැත් වුණු පුහුණු පන්තියකට ගියේ ය
තව ද ටෙඩී වරාය අධිකාරිය අසල වූ වෙල්ගම මාස්ටර්ගේ කරතේ පන්තියට ද ගියේ ය
එහි දී ඔහු හට කීයකුෂන් කායි ශෛලිය ඉගෙනීමට හැකි විය
එම කල දී ම තෙන්නකෝන් මාස්ටර් යටතේ ජූඩෝ ක්‍රීඩාව හි ද නියැලුණේ ය
ජයවීර මාස්ටර් යටතේ ජිම්නාස්ටික් ඉගෙන ගනු ලැබීය
ටෙඩී ජාතික ජිම්නාස්ටික් සංගමයේ තේරීම් කමිටුවේ සභාපති ලෙස අවුරුදු 12ක් පුරා කටයුතු කරනු ද ලබයි
ඊට අමතරව ද ජිම්නාස්ටික් පුහුණුකරුවකු ලෙසින් ද සෙවය කරනු ලබයි
එන්ටර් ද ඩ්‍රැගන් චිත්‍රපටය ජනප්‍රිය වූ සමයේ ඔහුගේ මිතුරෙක් වූ දේවින්ද මාක්ස් සමඟ උත්සවවල සටන් ජවනිකා ඉදිරිපත් කිරීමට ගියේ ය
ඔවුන්ගේ මෙම ක්‍රියාවලිය ජනප්‍රිය වීම නිසාවෙන් දිනෙක ශාන්ත කුලතුංග නම් ඔහුගේ හිතවතෙකු විසින් කළුතර නගර ශාලවේ හි උත්සවයක් සංවිධානය කොට ඔවුන් හට ආරාධනා කරනු ලැබීය
1976 දී එම උත්සවයට පැමිණ සිටි දයානන්ද රොඩ්රිගෝ විසින් ඔවුන් ගේ දක්ෂතා දැක චිත්‍රපටයක දර්ශනයකට පෙනී සිටීමට පැමිණෙන ලෙස ආරාධනා කිරී ය
ඒ වන විට ඔහු ජීවන ගංගා චිත්‍රපටය තිස්ස විජේසුරේන්ද්‍ර යොදවා රූගත කොට නිමා කර තිබිණ
එනමුදු ඔහු විසින් ඔවුන් දෙදෙනා වෙනුවෙන් ම සටන් ජවනිකාවක් එක් කරවා ටෙඩී සහ ශාන්ත කුලතුංග, දේවින්ද මාක්ස් තිදෙනාම ඒ චිත්‍රපටයට ඇතුල් කරනු ලැබීය
පසුව ජීවන ගංගා චිත්‍රපටයේ හඬකැවීම්වලට සරසවි චිත්‍රාගාරයට ගිය අවස්ථාවේ දී එහිදි එතැන වූ අනෙක් හඬකැවීම් වලට එක් වූ ලෙනින් මොරායස්, දයානන්ද ජයවර්ධන වැනි නළුවන් හඳුනා ගැනීමට ඔහුට ඉඩ ලැබුණි
ඉන් පසු එක සැනින් චිත්‍රපට අටක රංගනය සඳහා ඔහුට ආරාධනා ලැබුණි
දයානන්ද රොඩ්රි ගේ ගේ අනූෂා චිත්‍රපටයෙන් සටන් අධ්‍යක්ෂණය කරමින් සහ රංගනයෙන් මුලින්ම එක් වීමට හැකි වුණි
සිනමාව
ටෙඩී 1977 දී සිනමාවට පැමිණියේ ය
ඒ වන විට ඇලෙක්සැන්ඩර් ප්‍රනාන්දු, බන්දු මුණසිංහ, රොබින් ප්‍රනාන්දු ක්ෂේත්‍රයේ සිටි සිනමාවේ නම් දැරූ සටන් නළුවන් වූයේ ය
එවක සටන් නළුවන් අතර තිරයේ දුෂ්ටකම් අතරේ ඉහළින් වැජඹුණු සේනාධීර රූපසිංහ, ඔස්වල්ඩ් ජයසිංහ, වොලී නානායක්කාර, ලයනල් දැරණියගල, තිස්ස විජේසුරේන්ද්‍ර වැනි නළුවන් රැසක් සමඟ ඔහු ද එදා කරට කර රංගනයේ නියැලිය
ඔහු විසින් චිත්‍රපටයක භාවිත කරනු ලැබූ ශිල්ප ක්‍රමය බොහෝ දුරට බොලිවුඩ්, හොලිවුඩ් සිනමාවන්ට ද පරයා ගියේ ය
ඔහු සටන් අධ්‍යක්ෂණය කරනු ලැබූ චිත්‍රපට හි තාක්ෂණය එය තිරගත වන සමය හා ගැලපෙන සේ ඉදිරිපත් කර තිබුණි
එයට හොඳම උදාහරණයක් ලෙස හොලිවුඩ් හි නිපදවූ ඔන් බැක් චිත්‍රපටයේ යොදා ගත් තාක්ෂණය ඊට පෙර ඔහුගේ චිත්‍රපටයකට යොදා තිබුණි
ඔහු සිනමාවට පැමිණි 1977ටත් පෙර සිට 2010 දක්වා සිනමාපට සඳහා භාවිත වූයේ දළ සේයා පටයන් ය
එදා කල සටන් දර්ශනයක් සඳහා ඔවුන් හට රිහසල් ගණනාවක් කර රූගත කිරීමට යොමු විය යුතුය
ටේක් එකට යෑමට කලිනුත් ද සැකයක් මතුවී නම් නැවතත් රිහසල් කළේ ය
බොහෝ විට ටේක් වන් හිදී එම දර්ශනය නිම වෙයි
ඊටත් අපහසු වුණහොත් ටේක් ටූ වලට ගිය ද ටේක් ත්‍රී වලට ගිය හොත් නම් විහිලුවට හෝ පසු දා පැමිණෙනකොට නෙගටිව් කෑන් එකක් ගෙන එන්න යැයි කියති
ටෙඩී දුෂ්ට රංගනයෙන් අත් මිදුණ අවස්ථා ලෙස පෙරලිකාරයෝ, රන්දෙනිගල සිංහයා, සත්‍යා, දෙමෝදර පාලම, ජොලි හලෝ, ජොලි හලෝ 2, ලව් ඉන් ලන්ඩන්, අන්තිම රැය චිත්‍රපට ඒ ඒකාකාරී රැල්ලට වෙනසක් එක් කළේය
ඔහුගේ එම සුවිසල් ගෝල පරපුරේ නම් දරූ පුද්ගලයන් ලෙස මාක් සැම්සන්, රාජු ගමගේ, සරත් සිල්වා, වසන්ත කුමාරවිල ඒ අතරින් ප්‍රධානයි
අලුත් පරපුරේ සටන් ශිල්පීන් ලෙස කුමාර තිලකරත්න, ජීවක ගමගේ
විරාජ් අසංක, රංගන තරංග යනාදීන් සඳහන් කළ හැක
රජ දරුවෝ චිත්‍රපටයේ සටන් අධ්‍යක්ෂකවරයා වූයේ ද ටෙඩී ය
සනත් ගුණතිලක හට සටන් කියා දුන්නේ ඔහු වුවද එක් ජවනිකාවක් රූගත කිරීමේ දි සනත් ගැසූ පහරකින් ඔහුගේ නාස්පොල්ල කැඩී ගියේ ය
විදෙස් සිනමාව
ටෙඩී විසින් සටන් අධ්‍යක්ෂණය කළ චිත්‍රපට අතර විදෙස් චිත්‍රපට, ඉංග්‍රීසි චිත්‍රපට 22 ක්, පකිස්තාන් චිත්‍රපට 14 ක්, ඉන්දියන් දෙමළ සහ හින්දි චිත්‍රපට 12 ක සටන් අධ්‍යක්ෂණය කර ඇත
හොලිවුඩ් හා බොලිවුඩයේ ද සුපිරි නළුවන් හා කරට කර සටන් කළ නළුවන් අධ්‍යක්ෂණය කළ ටෙඩී ලංකාවේ රූ ගත කළ හවුල් චිත්‍රපට නිෂ්පාදන කීපයක ම දායක වනු ලැබූවේ ය
එම චිත්‍රපටවල ලංකාවේ නියෝජනය ලෙස ටෙඩී සටන් අධ්‍යක්ෂණයේ නියමුවා වූයේ ය
වෝටර්, මිඩ්නයිට් චිල්රන්, බ්ලඩ් ස්පෝට්, ජංගල් හීට්, තී වැනි විදෙස් චිත්‍රපට රැසක් වෙනුවෙන් විශාල දායකත්වයක් ලබා දී ඇත
හොලිවුඩ් හා බොලිවුඞ් හවුල් නිෂ්පාදනයන් හි නියමුවන් වූ සේන සමරසිංහ සහ චන්ද්‍රන් රත්නම්ගේ චිත්‍රපටවල ඔහු සටන් අධ්‍යක්ෂකවරයා වූයේ ය
ඔහුට විදෙස් චිත්‍රපටවලට දායක වීමට හැකි වීම නිසාවෙන් විදෙස් සටන් තාක්ෂණයේ නවීණ ක්‍රම ගැන අවබෝධයක් ලබා ගැනීමට හැකි විය
තව ද බ්ලඩ් ස්පෝට් හි සටන් සඳහා සටන් ශිල්පීන් 15 ක් පමණ ලංකාවට පැමිණි අවස්ථාවේ දි ඒ අයගේ නිර්මාණශීලී අත්දැකිම් පවා එක පැත්තකින් ජීවිතයට එක් කර ගැනීමට ලැබුණා
තී නම් දමිළ චිත්‍රපටයේ සටන් දර්ශන සඳහා ශ්‍රී ලංකාව පැමිණි අවස්ථාවක දි ටෙඩී එහි ද සටන් අධ්‍යක්ෂණය සඳහා යොමු වීය
හාබර් හි අසල දි එම දර්ශනය ගැනීමට සූදානම් කිරීය
තී හි ප්‍රධාන නළුවා වූ රැජිනි කාන් දකුණු ඉන්දීය නළුවා හට විරුද්ධව දුෂ්ට චරිතයේ නියැලුනේ ය
එහිදී සටන් ජවනිකාව පෙර සූදානම් වත් දී නළුවා ආසන්නව පරයා යන පහර එල්ල කළේය
එහි දි එම පහර තමන් හට වැදෙතැයි කියා නළුවා බොහෝ සෙයින් බිය වූයේ ය
ඔහුට ද වඩා ඔහුගේ ආරක්ෂකයන් බිය වැදිණ
පසුව රූගත කිරිම් වලදී ද ආසන්න පහර එල්ල කිරීම් රූගත කිරීය
රැජිනි එම දර්ශනයට නිර්භීතව මුහුණ දුන්න ද ආරක්ෂයන්ට යම් සැනසීමක් ලබා ගත හැකි වූයේ එම සටන් ජවනිකාව ගත් පසුව ය
වරෙක පකිස්තාන් චිත්‍රපටයක් වූ බේටාබ් අභියෝගාත්මක රංගනය නිසාම විටෙක අනතුරුවලට ද පවා පත් වූයේ ය
ලංකාවේ රූගත කළ එම චිත්‍රපටය රඟපෑමට ගොස් එක වරක දි ඔහුගේ කකුල කැඩුණේ ය
ඔහුට තිබු ජාවනිකාවේ පරිදි නානුඔයේ පාලමේ සිට ධාවනය වන කෝච්චියට පැන සටන් කිරීමට තිබුණි
ටෙඩී එම කෝච්චියේ රියදුරු හට විස්සට විතර වේගයෙන් කෝච්චිය ධාවනය කරන ලෙස පැවසූව ද කෝච්චියේ වේගය එන්න එන්න ම වැඩි වී ටෙඩීහට පැනීමට යෝජිත වූ ස්ථානය ලඟා වන විට එහි වේගය පනහ ද ඉක්මවා තිබුණි
කෙසේ හෝ ඉලක්කයට පිම්මක් පැන කෝච්චිය මත පතිත වුවද ඔහුගේ කකුලක ඇටය පිපිරුණි
පසුව සටන් ජවනිකාව නිම කළේ ය
පසුව ඔහුට බරපතළ වූ හෙයින් ඔහුව නානුඔය රෝහලට ඇතුළත් කරනු ලැබීය
එදින රෝහල් සේවය කාර්‍යක්ෂම වූ බැවින් ද ඔහු නළුවෙකු බව දැනගත් ඔහු පරීක්ෂා කල වෛද්‍යවරයා ඔහුගේ කකුලෙ හි එක්ස්‍-රේ (X-ray) එක පෙන්වා එහිදී ප්‍රතිකාර ලැබිය නොහැකි තත්ත්වයක සිටින බැව් දැනුම් දුන්නේ ය
කොළඹින් ප්‍රතිකාර ලබාගත හැකි බව දන්වා ටිකට් කපාගත් ඔහු හොරිවිල වෙද මහතාගෙන් මාස දෙකල් ප්‍රතිකාර ලබා සුව අතට පත් වූයේ ය
ඔහු රෝගාතුර වූ අතරවාරයේ සියලුම රූගත කිරීම් නිමවා ඔවුන් ටෙඩී ගැනවත් නොබලා ම පිටව ගොසින් තිබුණි
ලොව ප්‍රකට නළුවකු වූ බෙන් කිංස්ලි සමඟ කොමන් මෑන් රඟපෑවේ ය
එහිදි අලුත්කඩේ උසාවිය පිටුපස වූ තට්ටු පහක බිල්ඩිමක සිට පාරට පනින්න තිබුණේ ය
මුලින් ඔහු සූදානම් වූයේ තට්ටු තුනකින් පැනීමට වුවද ඔහු තට්ටු පහෙන්ම පැනීමට තීරණය කළේ ය
පෙරදී පෙර සූදානම් හිදි නිවරදිව ම ආරක්ෂක මෙට්ටය මත පතිත වුවද රූගත කිරීමේ දි දුවගෙන ආ වේගයෙන්ම පැන බල්ටියක් ගසා බිමට ආවද ආරක්ෂක මෙට්ටය පැන කකුල වැදීම නිසාවෙන් ඔහුගේ කකුල් දෙකේම ඇට පුපුරා ගියේ ය
වෘෂභ Taurus (Latin for "the Bull"
, Unicode
♉) රාශිය යනු රාශි චක්‍රෙය් දෙවන රාශියයි
මෙය රාශි චක්‍රෙය් අංශක 30 ත් 60 අතර ස්ථානගතව පවතී
සූර්‍යයයා අප්‍රියෙල්  21 ත් මැයි 21 අතර වෘෂභ රාශිය මගින් ගමන් කරනබව තාරකා විද්‍යාඥයන් පවසයි බටහිර ජොතිෂ්‍ය මත අනුව හිරු වෘෂභ රාශියේ ගතකරන්නේ මැයි 16 ජුනි 16 වෙද්දී පෙරදිග වෛදික මත අනුව මැයි 14 ජුනි 14 අතරවෙයි ජෝතිෂ්‍ය මත අනුව නැගෙනහිර කිෂිතිජයෙන් වෘෂභ රාශිය උදාවී ඇති මොහොතක උපන් අයකු වෘෂභ රාශියෙන් උපන්නකු ලෙස සලකයි
ඉතිහාසය 

මෙසපොතේමියානු ශිෂ්ටාචාරවාසීන් විසින් මුල්වරට මෙම තරු රටාව හදුනාගෙන ඇත
මෙම තරුරටාව දෙවියන් විසින් එවූ ගවයා යන අරුතින් මෙම තරුරටාව නම් කළේය
එයට හේතුව සූර්‍යයයා මෙම රාශියට පැමිණෙන විට වසන්ත ඍතුවේ සුන්දරම කාලය උදාවන නිසාය
මෙම අවධියේ ගස්වැල් මලින් බරවී සමෘධිමත්වේ
පරාණ ඊජිත්තුවාසීන් වෘෂභ රාශිය හාතර් නම්වූ සුන්දරත්වය ආදරය හා සතුටට අධිපති දෙවගන ලෙසින් දිටීය
, රෝමානු ජොතිෂ්‍යෙව්දීන්ට අනුව වෘශභ රාශියේ අධිපතීක්වය ඔවුන්ගේ සුන්දරත්වයට අධිපති දෙවගත වූ වීනස් දෙවගනට අයත්ය
පෙරදිග වෛදික ජෝතිෂ්‍ය මත අනුව ද වෘෂභ රාශියේ අධිපතීත්වය සුන්දරත්වයට හා ආදරයට අධිපති ලෙස සැලකෙන සිකුරු ග්‍රහයාට අයත්ය
ග්‍රීක බසින් වීනස් නමින් හදුන්වන්නේ ද සිකුරු ග්‍රහයාමය
මෙම තරු රටාවට තාරකා 23 අන්තර්ගතය
හද්දින්නත් තරු රටාව පිහිටියේද මෙම වෘෂභ තාරකා රාශිය තුලය
වෛදික ජොතිෂ්‍ය මත 

වෛදික ජොතිෂ්‍ය මත අනුව වෘෂභ රාශිය ගොනකු සංකේතවත් කරන අතර රාශි වක්‍රෙය් දෙවන රාශියයි
කැති නැකතේ 2ෙ
3.4 පාදයන්ද රෙහෙණ නැකතේ පාද හතරමද මුවසිරස නැකතේ 1.2 යන පාදයන්ද වෘෂභ රාශිය තුල පිහිටයි
වෘෂභ රාශිය ස්ත්‍රී රාශියකි පඨවි රාශියකි තිර රාශියකි සෞම්‍ය රාශියකි
අධිපති ග්‍රහයා ග්‍රහලොව මනාලිය ලෙස සැළකෙන ආදරයට හා සුන්දරත්වයට අධිපති සිකුරු ග්‍රහයායි
වන්ද්‍රයාගේ උච්ච රාශිය වන අතර බුධ ශනි රාහු යන ග්‍රහයන්ගේ මිත්‍ර රාශියකි
රවී හා ගුරුගේ සතුරු රාශියකි
කුජට වෘෂභය සමවේ
සටහන්

බාහිර සබැදුම් 
 Warburg Institute Iconographic Database (over 300 medieval and early modern images of Taurus) 
 https
title=%E0%B7%80%E0%B7%98%E0%B7%82%E0%B6%B7_%E0%B6%BB%E0%B7%8F%E0%B7%81%E0%B7%92%E0%B6%BA&action=submit

රාශි චක්‍රය
හට්ෂෙප්සුට් (
හෙවත් හට්චෙප්සුට්
අරුත වංශවත් කතුන් අතර ප්‍රමුඛ තැනැත්තිය
1508–1458) යනු ඊජිප්තුවේ දහඅටවන රාජවංශයේ පස්වැනි පාරාවෝවරයායි
ඇය ඓතිහාසිකව සනාථ කළ දෙවන පාරාවෝවරිය ද වේ
පළමුවැන්නිය සොබෙක්නෙෆරු නැමැත්තියයි
(හට්ෂෙප්සුට් රැජිනට පෙර තවත් බොහෝ කාන්තාවන් ද පාරාවෝ ලෙස රාජ්‍ය පාලනය කරන්නට ඇතැයි පැවසේ
ඇයට වර්ෂ 1500කට පමණ පෙර සිටි මර්නීත් ද එවැන්නියකි
) ඇය වර්ෂ 22ක් පුරාවට රාජ්‍ය පාලනය සිදුකළා ය
නිල වශයෙන් ඇය දෙවන වියේදී රජකමට පත්කෙරුණු ළදරුවකු වූ IIIවන තුත්මෝස් සමග හවුල් පාලනයක් ගෙනගියා ය
හට්ෂෙප්සුට් යනු IIIවන තුත්මෝස්ගේ පියා වූ IIවන තුත්මෝස්ගේ ප්‍රධාන බිසවයි. ඊජිප්තුවේදීන් පවසන පරිදි ඇය ඊජිප්තුවේ වඩාත් සාර්ථකම පාරාවෝවරුන් අතරින් අයෙකි
ඇය දේශිය ඊජිප්තු රාජවංශයක වැඩිම කලක් රාජ්‍ය පාලනය කළ කාන්තාව ද වේ
ඊජිප්තුවේදියකු වූ ජේම්ස් හෙන්රි බ්‍රෙස්ටඩ්ට අනුව, "අප දන්නා ඉතිහාසයේ හමුවන පළමු ශ්‍රේෂ්ඨතම කාන්තාව ඇය" ලෙස හඳුන්වා ඇත
මුල්කාලීන දිවිය සහ විවාහය
ක්‍රි
1508 අවට කාලයේ උපන් හට්ෂෙප්සුට්, Iවන තුත්මෝස් සහ ඔහුගේ ප්‍රධාන බිසව වූ අහ්මෝස්ගේ දියණිය විය
ඇය මුලින් කාර්නැක්හි ජීවත් වූ අතර, පසුව අධිරාජ්‍යයේ අගනුවර වූ තීබ්ස්හි ජීවත්වූවා ය
පීටර් රොබර්ට්ස් අදහස් දක්වන්නේ ඇගේ ළමාවිය ඇගේ පියාගේ යුධ ව්‍යාපාර මාලාවක් මධ්‍යයේ යුධමය පසුබිමක ගෙවෙන්නට ඇති බවයි.

ඇගේ සැමියා වූ IIවන තුත්මෝස්, Iවන තුත්මෝස්ට දාව ඔහුගේ දෙවන බිසව වූ මුට්නොෆ්‍රෙට්ට උපන් පුත්‍රයා විය
මුට්නොෆ්‍රෙට් රජුගේ දියණිය යන නාමය ඉසිලූ අතර, ඇය ඇතැම්විට Iවන අහ්මෝස්ගේ දියණියක වන්ට ඇත